title: R34

text: 27. tammikuuta 1921 R34 lähti rutiinina pidetylle harjoituslennolle. Sää kuitenkin paheni Pohjanmeren yllä eikä alus vastaanottanut radioitse lähetettyä paluusignaalia. Suunnistusvirheen seurauksena R34 osui North York Moorsiin pimeässä ja menetti kaksi potkuria. Seuraavaksi alus lähti uudelleen merelle käyttäen kahta jäljelle jäänyttä moottoria ja seurasi päivänvalossa Humberin suistoa takaisin Howdeniin. Voimakkaiden tuulien vuoksi alus ei voinut siirtyä laivasuojaansa ja se ankkuroitiin ulkopuolelle yön ajaksi. Aamuun mennessä alus oli saanut lisää vaurioita ja se poistettiin käytöstä.


title: Suomalais-ugrilaiset kansat

text: Suomalais-ugrilaiset kansat ovat kansoja, jotka puhuvat suomalais-ugrilaisia kieliä. Suomalais-ugrilaisia kieliä puhuvia kansojen yhteenlaskettu väkiluku on noin 23–24 miljoonaa. Suurin osa suomalais-ugrilaisista kansoista elää Pohjois-Euraasiassa, valtaosin Uralin länsipuolella. Joitakin kansoja asuu myös vuoriston itäpuolella. Selvästi muista erillään asuvat unkarilaiset Karpaattien altaassa.


title: Suomalais-ugrilaiset kansat

text: Perinteisesti uralilaiset kielet on jaettu suomalais-ugrilaisiin kieliin ja samojedikieliin. Nykyisin tämä jaottelu on kyseenalaistettu ja käsitteitä suomalais-ugrilaisuus ja uralilaisuus pidetään synonyymeina.


title: Suomalais-ugrilaiset kansat

text: Suomalais-ugrilaiset kansat voidaan elinvoimaisuutensa perusteella luokitella kolmeen ryhmään. Luokitteluun vaikuttavat kansan koko sekä nykyinen kansallinen ja kulttuurillinen tila.


title: Suomalais-ugrilaiset kansat

text: Ensimmäiseen ryhmään kuuluvat suurimmat suomalais-ugrilaiset kansat unkarilaiset, suomalaiset ja virolaiset. Näillä kansoilla on vakiintunut kansallinen kulttuurielämä ja kulttuuri-instituutiot. Niiden tärkeimmät asuinalueet muodostavat Unkarin, Suomen ja Viron itsenäiset valtiot. Unkarin, suomen ja viron kielet ovat näissä valtioissa kansalliskieliä.


title: Suomalais-ugrilaiset kansat

text: Toisen ryhmään kuuluvat mordvalaiset, marit, udmurtit ja komit. Näihin neljään kansaan kuuluu valtaosa Venäjän noin 2,4 miljoonasta suomalais-ugrilaisesta. Venäjän tasavallat Mordva, Mari, Udmurtia ja Komi ovat näiden kansojen tärkeimmät asuinalueet. Tasavalloissa kansat muodostavat 23–42 prosentin vähemmistön venäläisten ollessa enemmistönä. Toisen ryhmän kansoilla on olemassa tärkeimmät kulttuuri-instituutiot, mutta ne ovat toissijaisessa asemassa suhteessa vastaaviin venäjänkielisiin instituutioihin. Kouluissa äidinkielistä opetusta on saatavilla vain hyvin rajallisesti.


title: Suomalais-ugrilaiset kansat

text: Kolmas ryhmä käsittää pieniä, alle 100 000 hengen kansoja. Niiden perinteinen kulttuuri elää lähinnä kodin piirissä sekä perinteisissä juhlatilaisuuksissa.


title: Suomalais-ugrilaiset kansat

text: Useat suomalais-ugrilaiset kansat ovat historian kuluessa jo hävinneet. Monista on säilynyt tietoa vain venäläisten kronikoiden maininnoissa. Viime aikoina myös paikannimitutkimusta on hyödynnetty yrityksissä selvittää näiden kansojen luonnetta ja vaiheita.


title: Suomalais-ugrilaiset kansat

text: Itämerensuomalaisia kieliä puhuneita kansoja olivat Taipaleentakaiset tšuudit sekä toimalaiset Arkangelin alueella. Olhavan tšuudit Olhavanjoen seudulla sen sijaan olisivat uusimpien paikannimitutkimusten perusteella puhuneet muihin kuin itämerensuomalaisiin kieliin kuuluneita suomalais-ugrilaisia kieliä. Molemmat kansat hävisivät viimeistään 1600-luvun aikana tai mahdollisesti jo keskiajalla.


title: Suomalais-ugrilaiset kansat

text: Volgan alueella eläneet merjalaiset, meštšeralaiset ja muromalaiset olivat ilmeiseti läheistä sukua mareille ja mordvalaisille. Nämä kansat sulautuivat venäläisiin keskiajalla.


title: Suomalais-ugrilaiset kansat

text: Samojedeihin kuuluneet juratsit, matorit ja kamassit hävisivät 1800- ja 1900-lukujen aikana.


title: Suomalais-ugrilaiset kansat

text: Suomalaisten tärkein asuma-alue on Suomi. Suomalaisten alaryhmiä Suomen ulkopuolella ovat länsipohjalaiset ja metsäsuomalaiset Ruotsissa, kveenit Norjassa ja inkeriläiset Venäjällä.


title: Suomalais-ugrilaiset kansat

text: Karjalaiset tai Suomen karjalankieliset asuttavat myös Suomea, jossa heitä on viimeisten tutkimusten mukaan jopa 30 000. Karjalankielisiä asuu myös hieman Ruotsissa.


title: Suomalais-ugrilaiset kansat

text: Virolaisten perinteinen asuma-alue on Viro. Neuvostoliiton miehityksen aikana 1940–1991 venäläisten maahanmuutto näytti johtavan virolaisten joutumiseen vähemmistöksi omassa maassaan. Viron uudelleen itsenäistyminen pysäytti tämän kehityksen. Viron ja Venäjän rajaseudulla asuvat setukaiset ovat virolaisten ortodoksinen alaryhmä. Virolaisten nyt jo hävinneitä alaryhmiä olivat Latviassa asuneet leivut ja lutsit sekä Pihkovan alueella asuneet Kraasnan virolaiset.


title: Suomalais-ugrilaiset kansat

text: Liiviläiset asuvat Latviassa. Kansan viimeinen perinteinen asuma-alue on ollut Kuurinmaan pohjoiskärki. Liiviläisten väkiluku on laskenut vuosisatojen ajan ja nyt kansa on lähellä häviämistä.


title: Suomalais-ugrilaiset kansat

text: Saamelaisten perinteistä asuinaluetta on pohjoinen Fennoskandia. Saamelaisten alaryhmiä ovat pohjoissaamelaiset (42 500), luulajansaamelaiset (7 000–8 000), piitimensaamelaiset (2 000), eteläsaamelaiset (1 200), uumajansaamelaiset (1 000), kolttasaamelaiset (1 000), kiltinänsaamelaiset (1 000), inarinsaamelaiset (900), turjansaamelaiset (400) ja akkalansaamelaiset (100) Keminsaamelaisten alaryhmä sulautui suomalaisiin 1800-luvun alussa. Kiltinänsaamelaiset, akkalansaamelaiset ja turjansaamelaiset asuvat Venäjällä. Näistä ryhmistä käytetään yhteisnimeä Kuolan saamelaiset. Myös pieni osa kolttasaamelaisista asuu Venäjällä


title: Suomalais-ugrilaiset kansat

text: Unkarilaiset asuvat Karpaattien altaassa erillään muista suomalais-ugrilaisista kansoista. Unkarilaisia on Unkarin lisäksi runsaasti myös naapurimaissa, erityisesti Romaniassa jossa elää unkarilaisten alaryhmä székelyt.


title: Suomalais-ugrilaiset kansat

text:
Venäjän suomalais-ugrilaisten kansojen väestökehitys 1926–2010
Venäjän suomalais-ugrilaisten kansojen omia kieliä osaavat 2010
Väestönlaskentatietojen perusteella Venäjän suomalais-ugrilaiset kansat näyttävät joutuneen demografiseen syöksykierteeseen. 1970-2010 itsensä suomalais-ugrilaisiksi ilmoittaneiden yhteismäärä on laskenut 3,25 miljoonasta 2,37 miljoonaan eli 27%. Negatiivinen kehitys on kuitenkin alkanut jo paljon aikaisemmin. Stalinin vainojen aikana suomalais-ugrilaisia kieliä käyttänyt älymystö tuhottiin, ja Hruštšovin aikana ajettiin vähemmistökielinen koulutus alas. Neuvostoliiton hajoamisen jälkeiset talousvaikeudet ovat myös vaikeuttaneet Venäjän vähemmistökansojen kielen ja kulttuurin asemaa. Omakielisen kirjallisuuden julkaisemisen vähenemistä kuvaa se, että kominkielisiä kirjoja ilmestyi 1930-luvulla vuosittain 200, 2000-luvun alkuvuosina enää parikymmentä, osin ulkomaisella tuella.


title: Suomalais-ugrilaiset kansat

text: Vuonna 2010 Venäjän suomalais-ugrilaisiin kansoihin kuuluviksi ilmoittautuneista keskimäärin vain vähän yli puolet ilmoitti osaavansa kansan omaa kieltä. Lisäksi ilmoitus kielen osaamisesta ei tarkoita että henkilö puhuisi sitä äidinkielenään.


title: Suomalais-ugrilaiset kansat

text: Vielä 1920-luvulla läntisiin suomalais-ugrilaisiin kansoihin kuuluvia suomalaisia ja virolaisia asui Venäjällä yhteensä yli 280 000. Viimeisimmässä väestönlaskennassa 2010 näiden kansojen yhteismäärä oli pudonnut vain noin 38 000:een. Tärkeä syy tähän kehitykseen on venäläistymisen lisäksi ollut muuttoliike Suomeen ja Viroon. Hyvin merkittävä Venäjän suomalaisten lukumäärän romahdukseen vaikuttanut tekijä on myös se, että valtaosa Pietarin ympäristössä eläneistä Inkerin suomalaisista eli inkeriläisistä hajotettiin toisen maailmansodan jälkeen eri puolille Neuvostoliittoa. Suuri osa heistä hakeutui lopulta Viroon ja Karjalan tasavaltaan.


title: Suomalais-ugrilaiset kansat

text: Karjalaisten perinteisiä asuma-alueita ovat Karjalan tasavalta ja Tverin alue. Tverin alueelta karjalaiset ovat väestönlaskentatietojen perusteella lähes hävinneet, vaikka heitä oli 1920-luvulla siellä vielä lähes 150 000. Karjalaiset jaetaan perinteisesti kolmeen ryhmään: varsinaiskarjalaisiin, aunuslaisiin eli livviläisiin ja lyydiläisiin. Varsinaiskarjalaiset voidaan lisäksi jakaa edelleen vienankarjalaisiin, eteläkarjalaisiin ja ns. tytärkarjalaisiin (tihvinänkarjalaiset, tverinkarjalaiset, valdainkarjalaiset).


title: Suomalais-ugrilaiset kansat

text: Mordvalaiset ovat suurin Venäjän suomalais-ugrilaisista kansoista ja aikaisemmin heitä oli jopa enemmän kuin virolaisia. Väestönlaskennassa mordvalaisiksi ilmoittautuneiden määrä on kuitenkin 40 vuodessa 1970-2010 vähentynyt 1,17 miljoonasta 744 000:een. Mordvalaisten asuma-alue Volgan seudulla on äärimmäisen hajanainen ja vain melko pieni osa kansasta asuu Mordvan tasavallassa. Mordvalaiset jakautuvat kahteen ryhmään, ersäläisiin ja mokšalaisiin. Näillä ryhmillä ei historiallisesti edes ollut omaa yhteistä nimeä.


title: Suomalais-ugrilaiset kansat

text: Marien tärkeimmät perinteiset asuma-alueet ovat Marin tasavalta ja Baškortostan Volgan alueella. Kansa käsittää kolmeen ryhmää, niittymarit, itämarit ja vuorimarit.


title: Suomalais-ugrilaiset kansat

text: Udmurttien perinteinen asuma-alue on Udmurtian tasavalta Volgan sivujoen Kaman varrella. Udmurteista asuu suurempi osa omassa tasavallassaan kuin muista Venäjän suomalais-ugrilaisista kansoista. Besermanit ovat turkkilais-kansoilta vahvoja vaikutteita saanut udmurttien alaryhmä.


title: Suomalais-ugrilaiset kansat

text: Komien perinteisiin asuma-alueisiin kuuluvat Komin tasavalta Petšora-joen alueella sekä Permin aluepiiri. Permin aluepiirissä asuvat komipermjakit muodostavat komien alaryhmän.


title: Suomalais-ugrilaiset kansat

text: Lähellä häviämistä ovat vatjalaiset, inkerikot, enetsit ja nganasanit. Myös vepsäläiset, Venäjän saamelaiset, selkupit, hantit, mansit ja nenetsit ovat vaarassa, vaikka hantien, mansien ja nenetsien lukumäärät ovatkin viime väestönlaskennoissa nousseet. Todennäköisesti syynä ovat olleet toiveet saada erilaisia tukia ilmoittautumalla alkuperäiskansan jäseneksi.


title: Suomalais-ugrilaiset kansat

text: Venäjän suomalais-ugrilaiset kansat alueittain 2010


title: La Toya Jackson

text: La Toya Yvonne Jackson (s. 29. toukokuuta 1956 Gary, Indiana) on yhdysvaltalainen laulaja, lauluntekijä, tv-persoona ja entinen malli. Hän on Jacksonin perheen viides lapsi ja Michael ja Janet Jacksonin isosisko. Hän julkaisi 1980–1990-luvuilla useita musiikkialbumeita. Lisäksi hän on esiintynyt Playboy-lehdessä vuosina 1989, 1991 ja 1994. Sen jälkeen Jackson on esiintynyt useissa tositelevisio-ohjelmissa.


title: Asics

text: Asics on vuonna 1949 perustettu japanilainen urheilukenkien ja -varusteiden valmistaja. Yrityksen pääkonttori sijaitsee Kōben kaupungissa. Yritys on listattu Tokion pörssissä ja sillä oli noin 3 800 työntekijää vuonna 2005.


title: Asics

text: Play Fair -kampanjan mukaan Asicsin liikevoitto ennen veroja vuonna 2007 oli yli 200 miljoonaa dollaria; kasvua neljässä vuodessa oli tullut 214 %.


title: Asics

text: Asics on lyhenne latinan sanoista "Anima Sana In Corpore Sano", joka on variaatio sanoille "mens sana in corpore sano" ja tarkoittaa terve sielu terveessä ruumiissa.


title: Asics

text:
Asics sai alkunsa 1. syyskuuta vuonna 1949, kun 31-vuotias Kihachiro Onitsuka perusti Kobessa yrityksen nimeltä "Onitsuka Company, Ltd." ja aloitti urheilukenkien valmistuksen. Ensimmäinen urheilukenkä, koripallokenkä "OK Basketball" tuli markkinoille vuonna 1951.
Vuonna 1963 Onitsuka yhdistyi "Chuo Sangyo Co., Ltd." -yrityksen kanssa. Uusi yritys jatkoi toimintansa Onitsuka Co., Ltd. -nimellä. 21. heinäkuuta 1977 uusi Onitsuka yhdistyi kahden muun urheiluvaate- ja -välinevalmistajan ("GTO Co., Ltd" ja "JELENK Co., Ltd") kanssa ja Asics-yhtiö muodostettiin. Vuodesta 2010 alkaen ruotsalainen ulkoiluvaate- ja retkeilyvarusteyhtiö Haglöfs on ollut osa Asics-konsernia.


title: Asics

text:
Asicsilla on suoraa toimintaa Aasiassa, Australiassa, Euroopassa, Yhdysvalloissa ja Brasiliassa. Asicsin tärkein sopimusvalmistaja on Yue Yuen.
Yhtiöllä on maahantuojia ja edustajia eri maanosissa.


title: Asics

text: Yritys valmistaa tai valmistuttaa tuotteensa pääosin Kiinassa, Vietnamissa, Japanissa, Indonesiassa ja Kambodžassa.


title: Asics

text: Asicsin maahantuoja ja edustaja Suomessa on Patrol.


title: Asics

text: Asics toi ensimmäiset tuotteensa Yhdysvaltojen markkinoille vuonna 1977 Tiger-tuotemerkillä. Nykyään yhtiö toimii Yhdysvalloilla sekä Asics- että Tiger-merkillä.


title: Royal Aircraft Factory B.E.2

text:
Royal Aircraft Factory B.E.2 ("Blériot Experimental") oli ensimmäinen englantilainen konetyyppi, jota brittien ilmavoimat käyttivät vuonna 1914 ensimmäisessä maailmansodassa.
BE2:n suunnitteli Geoffrey de Havilland ja se lensi ensi kertaa vuonna 1912, de Havilland itse koelentäjänä.


title: Royal Aircraft Factory B.E.2

text:
BE2c oli käytännössä eri lentokone kuin BE2a ja BE2c.
Viimeinen konemalli BE2e vanheni jo sodan aikana, ja vuonna 1916 se oli lentäjien keskuudessa jo epäsuosittu konetyyppi, koska koneen moottori oli heikkotehoinen ja epäluotettava. Toinen rasite oli se, että koneen ampuja-tähystäjä oli lentäjän takana. Kone kykeni lentämään 116 km/h, 320 km:n päähän ja 3 km:n (10 000 jalan) korkeuteen.


title: Parinmuodostus (fysiikka)

text: Parinmuodostus tarkoittaa fysiikassa alkeishiukkasen ja sen antihiukkasen syntymistä tavallisimmin fotonista (tai muusta neutraalista bosonista). Tämä vaatii riittävästi energiaa sekä mahdollisuutta liikemäärän ja energian säilymiselle. Samoin syntyneiden hiukkasten tulee kumota toistensa pyörimismäärä, sähkövaraus ja muut ominaisuudet.


title: Parinmuodostus (fysiikka)

text: Tavallisesti parinmuodostuksen vaatimukset täyttyvät, kun suurienergiainen fotoni vuorovaikuttaa atomiytimen kanssa. Mikäli fotonilla on vaikkapa kaksi kertaa elektronin lepomassa (m) eli 1,022 MeV energiaa, saattaa muodostua elektroni ja positroni. Fotonin energian ja ytimen järjestysluvun kasvaessa parinmuodostuksen todennäköisyys kasvaa.


title: Parinmuodostus (fysiikka)

text: Koska fotonin liikemäärän tulee siirtyä johonkin, ei parinmuodostusta voi tapahtua tyhjässä avaruudessa vaan tarvitaan kohde, johon liikemäärä ja energia säilyy.


title: Parinmuodostus (fysiikka)

text: Parinmuodostus on tärkein suurienergiaisten (useita MeV tai enemmän) gamma-säteiden vaimenemismenetelmä tiiviissä aineessa.


title: Dietyleeniglykoli

text: Dietyleeniglykoli (DEG) on orgaaninen yhdiste, jonka rakennekaava on HO-CH-CH-O-CH-CH-OH. Dietyleeniglykoli on kirkas hygroskooppinen hajuton neste, joka liukenee veteen ja polaarisiin orgaanisiin liuottimiin, kuten alkoholeihin ja eettereihin.


title: Dietyleeniglykoli

text: Dietyleeniglykoli kuuluu dioleihin (hiilivetyihin, jotka sisältävät kaksi alkoholiryhmää).


title: Dietyleeniglykoli

text: Kuten etyleeniglykolia myös dietyleeniglykolia käytetään jäänestoaineena. Dietyleeniglykolia käytetään myös liuottimena, eräiden orgaanisten yhdisteiden lähtöaineena ja kosmetiikkatuotteissa.


title: Dietyleeniglykoli

text: Dietyleeniglykolia on myös käytetty glyserolin ja propyleeniglykolin korvikeena tai sen väärennöksenä muun muassa hammastahnoissa.


title: Dietyleeniglykoli

text: Dietyleeniglykoli on myrkyllistä ihmisille ja eläimille. Useita myrkytyksiä on tapahtunut, kun dietyleeniglykolia on käytetty myrkyttömän glyserolin (HOCHCH(OH)CHOH) asemesta elintarvikkeissa ja lääkevalmisteissa. Myrkyllisyytensä vuoksi dietyleeniglykolin käyttö elintarvikkessa ja lääkkeissä on kielletty.


title: Dietyleeniglykoli

text: Vuonna 1985 tapahtui Itävallassa viiniskandaali, jossa viineihin oli sekoitettu dietyleeniglykolia viinin maun parantamiseksi.


title: Dietyleeniglykoli

text: Vuonna 2006 Panamassa menehtyi useita ihmistä ihmisiä munuaisten toimintavajaukseen, kun yskänlääkkeessä oli käytetty liuottimena dietyleeniglykolia propyleeniglykolin sijasta. DEG on glyserolia halvempi sakeutusaine. Kemikaali oli saapunut Kiinasta astioissa, joihin aine oli merkitty glyseroliksi. Kiinassa menehtyi potilaita heidän saatuaan dietyleeniglykolia sisältänyttä injektiovalmistetta.


title: Ampisilliini

text: Ampisilliini on penisilliineihin kuuluva antibiootti. Kuten muidenkin penisilliinien, ampisilliinin rakenteen keskeinen osa on beetalaktaamirengas. Ampisilliini tuli markkinoille vuonna 1961.


title: Ampisilliini

text: Ampisilliini tehoaa lähinnä grampositiivisiin bakteereihin, kuten streptokokkiin ja pneumokokkiin. Siksi lääkettä käytetäänkin hoitamaan esimerkiksi korvatulehdusta, keuhkokuumetta ja pehmytkudostulehduksia. Ampisilliinilla on myös vaikutusta joihinkin gramnegatiivisiin bakteereihin. Ampisilliini inhiboi soluseinän synteesin kolmatta ja viimeistä vaihetta, minkä seurauksena solu hajoaa.


title: Ampisilliini

text: Penisilliineille allergiset henkilöt ovat allergisia myös ampisilliinille. Lääke voi aiheuttaa haittavaikutuksina maha-suolikanavan oireita, kuten ripulia. Ampisilliini vaikuttaa muiden lääkkeiden osalta muun muassa varfariinin ja allopurinolin pitoisuuksiin veressä, joten yhtä aikaa käytettäessä lääkkeiden yhteisvaikutuksia tulisi tarkkailla.


title: Luotisade

text: Luotisade on Uniklubin kolmas albumi, joka julkaistiin 22. elokuuta 2007.


title: Televisio-ohjelma

text: Televisio-ohjelma on television ohjelmavirran yksittäinen kokonaisuus, sen yksikkö. Ohjelmien kirjo on kestoltaan sekunneista tunteihin ja aiheena voi olla lähes mikä tahansa. Ohjelmat voidaan jakaa erilaisiin lajityyppeihin. Käytössä on kuitenkin useita eri tyypittelyjä ja uudet ohjelmat eivät välttämättä sijoitu pelkästään yhteen lajityyppiin. Mainoksia ei tavallisesti lasketa ohjelmiksi.


title: Televisio-ohjelma

text: Televisio-ohjelma voi olla kertaluonteinen yksittäinen lähetys (niin sanottu pisteohjelma) tai tallenne kuten elokuva, tai säännöllisesti tietynkestoisena ja tiettynä aikana (eli tietyllä ”ohjelmapaikalla”) esitettävä ohjelmasarja, kuten Yleisradion A-studio.


title: Farmakogenetiikka

text: Farmakogenetiikka on farmakologiaan kuuluva tieteenala, joka tutkii perinnöllisten tekijöiden merkitystä lääkeaineiden aineenvaihdunnassa ja vaikutuksissa ihmiselimistössä. Uudemmaksi termiksi on tarjottu "farmakogenomiikkaa", joka tarkoittaa koko genomin informaation käyttämistä lääkevaikutusten ennustamiseksi.


title: Farmakogenetiikka

text: Lääkeainemetaboliaan eli aineenvaihduntaan vaikuttavat monenlaiset ulkoiset ja sisäiset tekijät. Ulkoisiin tekijöihin luetaan metaboliaa indusoivat eli nopeuttavat tai inhiboivat eli hidastavat aineet, esimerkiksi eri lääkkeiden yhteisvaikutus elimistössä. Sisäisiä tekijöitä taas ovat isäntätekijät (""host""-tekijät) kuten ikä, lihavuus, fyysinen kunto, sairaudet ja perinnölliset tekijät. Geneettiset poikkeavuudet vierasaineita metaboloivien entsyymien välillä ovat tärkeä syy ihmisten erilaisiin lääkeainevasteisiin. Polymorfismiksi on sovittu sellainen geneettinen muutos, jonka esiintyvyys väestössä on vähintään 1 prosentti.


title: Farmakogenetiikka

text: Farmakokineettisellä vaihtelulla tarkoitetaan lääkeaineen tai sen metaboliitin pitoisuuden muuttumista elimistössä, kun taas farmakodynaaminen vaihtelu viittaa lääkeaineen vaikutuksen muuttumiseen. Geneettisten tekijöiden vaikutus näkyy jälkimmäisessä kahdella tavalla. Ensinnäkin lääkeaineen kohdemolekyylissä voi esiintyä perinnöllistä vaihtelua. Toisenlainen farmakodynaaminen vaihtelu tapahtuu yleisemmällä tasolla, ja siihen osallistuvat kymmenet erilaiset geenit, joista osa ei ole edes suorassa yhteydessä lääkkeen normaaliin vaikutusmekanismiin.


title: Farmakogenetiikka

text: Perinnöllisten tekijöiden merkitystä farmakokinetiikkaan on tutkittu enemmän, ja polymorfismia on havaittu kaikilla tasoilla (imeytyminen, jakaantuminen, metabolia ja eritys). Yksilöiden välinen metaboliakyvyn vaihtelu aiheuttaa farmakokinetiikassa suurimmat erot ihmisten välillä.


title: Farmakogenetiikka

text: Keskeisin vierasaineiden metaboliareitti on maksan sytokromi P450 (CYP) -järjestelmä. CYP-entsyymit muuttavat lääkeaineita helpommin eritettävään muotoon, ja jos niiden toimintaa estetään, lääkkeen pitoisuus ja puoliintumisaika kasvavat. Ihmisellä lääkeaineita metaboloivista CYP-entsyymeistä tärkeimpiä ovat CYP1A2, CYP2C9, CYP2C19, CYP2D6 ja CYP3A4. Lähes kaikkien CYP-entsyymien ilmentymisessä on löydetty perinnöllistä vaihtelua, joka on luonteeltaan kvalitatiivista eli laadullista; toisin sanoen entsyymin rakenteessa on muutos, joka yleensä heikentää sen toimintaa. Polymorfia tulee selkeimmin näkyviin silloin, kun ominaisuus on monogeenisesti periytyvä.


title: Farmakogenetiikka

text: Epätavallisia lääkevasteita oli havaittu tietyissä perheissä ja suvuissa jo kauan ennen lääkkeiden molekyyli- ja solubiologisten vaikutusmekanismien selvittämistä, ja syyksi epäiltiin perinnöllistä vaihtelua. Varsinaisen farmakogenetiikan tutkimuksen katsotaan alkaneen noin 40 vuotta sitten. 1950-luvulla Price-Evans kollegoineen tunnisti tuberkuloosilääke isoniatsidin pääasialliseksi eliminaatioreitiksi N-asetylaation. Yksilöiden väliset erot asetylaatiossa huomattiin merkittäviksi, ja havainto olikin yksi ensimmäisistä löydetyistä polymorfismeista.


title: Kaksitaajuuspuhelin

text: Kaksitaajuuspuhelin on matkapuhelin, joka toimii sekä 900 että 1800 megahertsin taajuudella toimivissa GSM-verkoissa. Kaksitaajuustekniikan ansiosta käytössä on aina se verkko, joka kulloinkin palvelee paremmin. GSM 1800 -verkko on uudempi verkko, joka on tarpeen erityisesti taajamissa, koska sen kapasiteetti on lähes kaksinkertainen verrattuna GSM 900 -verkkoon. Kaksitaajuuspuhelin valitsee automaattisesti sopivan taajuuden riippuen siitä, minkä verkon alueella soitetaan. Kaksitaajuuspuhelimet tulivat markkinoille 90-luvun lopulla.


title: Hōjō-klaani

text: Hōjō-klaani () oli japanilainen suku, jonka jäsenet toimivat Kamakura-kaudella 1200- ja 1300-luvuilla shōgunin sijaishallitsijoina ("shikken"). Klaani monopolisoi sijaishallitsijan viran ja harjoitti maassa todellista poliittista valtaa.


title: Hōjō-klaani

text: Suvun ensimmäinen tunnettu jäsen Hōjō Tokimasa tuki Minamoto no Yoritomoa tämän taistelussa Taira-klaania vastaan, ja kun Yoritomosta tuli shōgun vuonna 1189, Tokimasa sai haltuunsa Kioton hallinnon ja hänen tyttärensä Masako meni Yoritomon kanssa naimisiin. Kun Yoritomo kuoli, Tokimasasta tuli käytännössä hänen poikansa Yoriien huoltaja. Yoriie yritti murhata Tokimasan, mutta hänet lähetettiin maanpakoon ja surmattiin. Klaanin valta vahvistui entisestään, kun keisari Go-Toban ja Taira-klaanin aloittama vuoden 1221 Jōkyū-kapina sitä vastaan epäonnistui. Klaani otti haltuunsa tuhansia läänityksiä ja siirsi niiden omistuksen tukijoilleen.


title: Hōjō-klaani

text: Ensimmäiset kolme Hōjō-klaanin sijaishallintoa merkitsivät kyvykkään feodaalihallinnon huippua Japanissa. Vuosina 1222–1223 laadittiin luotettava maarekisteri ja 1232 toimiva, sotilasluokkaa koskeva laki "Jōei shikimoku". 1200-luvun puolivälissä klaani oli saanut valtaansa nimitysten kautta puolet Japanin provinsseista, ja sen hallinnon luonne muuttui itsevaltaisemmaksi. Kioton keisarillisen hovin ja aristokratian kanssa klaanin oli pidettävä varoen yllä ystävällismielisiä suhteita ja monimutkaista järjestelmää luostarihallintoineen ("insei").


title: Hōjō-klaani

text: Mongolien hyökkäysten torjuminen 1200-luvun loppupuolella rasitti klaania ja sen vasalleja. Hōjō Sadatokin (1270–1311) ja suvun viimeisen sijaishallitsijan Hōjo Takatokin (1303–1333) valtakaudella keisarillinen hovi oli jakautunut kahtia vallanperimyskiistan vuoksi. Takatoki jätti antoi hallinnon asiat epäpätevien miesten käsiin ja lähetti keisari Go-Daigon maanpakoon. Keisari nousi kuitenkin kapinaan Takatokia vastaan. Takatokin kenraali Ashikaga Takauji petti tämän Kiotossa, ja klaanin omat läänitysalueet Kantōn seudulla alkoivat kapinoida Nitta Yoshisadan johdolla. Takatoki teki itsemurhan. Kolme vuotta myöhemmin, vuonna 1336, Takauji nimitti itsensä shōguniksi, mikä aloitti Ashikaga-sotilashallinnon ja Muromachi-kauden.


title: Hōjō

text: Hōjō voi tarjoittaa useita eri asioita:


title: Baryonigeneesi

text: Baryonigeneesi on kosmologiassa hypoteettinen tapahtuma, joka synnytti epäsymmetrian baryonien ja anti-baryonien määrien välille pian alkuräjähdyksen jälkeen. Tämän seurauksena olisi sitten nykyisin havaittavassa aineen suurempi runsaus maailmankaikkeudessa antiaineeseen verrattuna.


title: Baryonigeneesi

text: Baryonigeneesiteorioista on merkittävin nk. sähköheikkobaryonigeneesi. Baryonigeneesiä seuraa alkuräjähdyksen aikajanalla ydinsynteesi, joka on jo paljon paremmin ymmärretty. Siinä syntyi kevyitä alkuaineiden ytimiä, lähinnä vetyä ja heliumia.


title: Baryonigeneesi

text: Vuonna 1967 Andrei Saharov ehdotti joukon ehtoja, joiden täyttyessä ainetta ja antiainetta syntyy eri suhteessa. Nämä ehdot ovat


title: Andrei Kašetškin

text: Andrei Kašetškin (Андрей Кашечкин, s. 21. maaliskuuta 1980 Qızılorda) on kazakstanilainen maantiepyöräilijä, joka sijoittui kolmanneksi Espanjan ympäriajossa vuonna 2006. Hän jäi kiinni veridopingin käytöstä elokuussa 2007.


title: Andrei Kašetškin

text: Kašetškin aloitti pyöräilemisen 9-vuotiaana, häntä seitsemän vuotta vanhemman veljensä Vitalin innostamana. Nuorena myös jalkapalloa ja uintia harrastanut Kašetškin käynnisti ammattilaisuransa Domo - Farm Frites -tallissa vuonna 2001. Hän siirtyi Quick Step-Davitamon -joukkueeseen vuodeksi 2003 ja edelleen Crédit Agricolen väreihin kausiksi 2004–2005. Astana-tallissa hän ajoi vuodet 2006–2007. Vapauduttuaam kilpailukiellosta hän edusti Lampre-Farnese Vini -joukkuetta 2010, kunnes palasi Astana-talliin 2011. Hän lopetti ammattilaisuransa 2013.


title: Andrei Kašetškin

text: Kašetškin voitti vuonna 2004 Sachsen Tour -etappikilpailun sekä GP Fourmies -kilpailun. Seuraavana vuonna hän sijoittui toiseksi Ranskan ympäriajon nuorten kilpailussa oltuaan 19. kokonaiskilpailussa. MM-kilpailujen aika-ajossa hän sijoittui kuudenneksi.


title: Andrei Kašetškin

text: Kašetškin nousi maailman huipulle vuonna 2006. Hän voitti kuudennen etapin Pariisi–Nizza-ajossa, sijoittui viidenneksi Tour de Romandie -kilpailussa ja voitti Kazakstanin maantiepyöräilymestaruuden. Elokuulla hän sijoittui kolmanneksi niin Saksan ympäriajossa kuin Clásica de San Sebastián -kilpailussakin. Espanjan ympäriajossa Kašetškin auttoi maanmiestään ja tallitoveriaan Aleksandr Vinokurovia saavuttamaan kokonaiskilpailun voiton – Kašetškin sijoittui itsekin kolmanneksi ja voitti kilpailun 18. etapin. Myöhemmin samana vuonna hän oli vielä yhdestoista maantieaika-ajon MM-kilpailussa.


title: Andrei Kašetškin

text: Vuonna 2007 Kašetškin sijoittui kolmanneksi Tour de Romandien ja Dauphiné Libérén kokonaiskilpailuissa. Ranskan ympäriajo jäi häneltä kesken Astanan vetäydyttyä kilpailusta Vinokurovin jäätyä kiinni veridopingista. Kaksi viikkoa myöhemmin Kašetškinin ilmoitettiin niin ikään antaneen positiivisen doping-näytteen ja hänet erotettiin tallistaan.


title: Andrei Kašetškin

text: Vapauduttuaan kilpailukiellosta Kašetškin sijoittui Espanjan ympäriajon 2010 kokonaiskilpailussa 16:nneksi.Virallinen nettisivu


title: Sumitomo

text: Sumitomo Group on japanilainen yritysryväs eli keiretsu. Se on saanut nimensä perustajansa Masatomo Sumitomon mukaan. Hän piti pientä lääke- ja kirjakauppaa vuodesta 1630 alkaen. Hänen lankomiehensä oli kuparinjalostusalalla ja kehitti uutta metallinkäsittelyteknologiaa. Suvun varallisuuden perustaksi nousi suuri kupariesiintymä ja -kaivos Shikokun saarella. Sumitomon suvun omistama yrityskonserni (zaibatsu) kasvoi Tokugawa-kaudella (1603–1867) erääksi Japanin johtavista kauppahuoneista ja laajeni monille teollisuuden aloille, pankkitoimintaan ja huolintaan. Toisen maailmansodan loppuun mennessä konsernilla oli hallinnassaan jo noin 135 yhtiötä. Konserni hajosi kuitenkin sotavuosien jälkeen, kun amerikkalaisen miehittäjähallinnon aikana aiemmista tytäryrityksistä tehtiin itsenäisempiä erillisyhtiöitä.


title: Sumitomo

text: 1950-luvulla monet yhtiöistä alkoivat jälleen liittoutua yhteen. Uusi Sumitomo-yhtiörypäs poikkesi kuitenkin aiemmasta monessa suhteessa. Esimerkiksi yhtiöryppään omistus ei enää ollut yhden suvun hallinnassa. Yhtiöryppään keskeisiä yrityksiä ovat Sumitomo Mitsui Financial Group (per. 2002), Sumitomo Chemical (Sumitomo Kagaku Kōgyō KK, per. 1913), Sumitomo Electric Industries (Sumitomo Denki Kōgyō KK, per. 1897), Sumitomo Heavy Industries (Sumitomo Jūkikai Kōgyō KK, per. 1934), Sumitomo Metal Mining (Sumitomo Kinzoku Kōzan KK, per. 1950), Sumitomo Metal Industries (Sumitomo Kinzoku Kōgyō KK, per. 1935) ja Sumitomo Light Metal Industries (Sumitomo Keikinzoku Kōgyō KK).


title: Sumitomo

text: Vuonna 1988 Sumitomo ja Nokia Oyj perustivat Nokian Renkaat-nimisen yhteisyrityksen, johon siirrettiin Nokian kumiteollisuudesta renkaiden valmistus. Sumitomon osuus yrityksestä oli 20 %. Nokian Renkaiden listauduttua pörssiin vuonna 1995 Sumitomo myi osuutensa muutaman vuoden kuluttua pörssin kautta.


title: Sumitomo

text: Keiretsun pankki "Sumitomo Mitsui Banking Corporation" (Sumitomo Mitsui Financical Group Inc) on Japanin kolmanneksi suurin pankki. Taseensa perusteella (1529,05 mrd. USD) pankki luokiteltiin vuonna 2015 maailman 19. suurimmaksi julkisesti noteeratuksi pankiksi. Sitä suurempia julkisesti noteerattuja pankkeja ovat Japanissa Mitsubishi UFJ Financial Group (globaalisti 8. sija) ja Japan Post Bank Co. Ltd (sija 15.). Maailmanlaajuisten rahoitusmarkkinoiden vakautta seuraavan Financial Stability Boardin loppuvuoden 2015 listalla Sumitomo Mitsui FC luetellaan yhtenä maailman 30 keskeisimmistä pankista (G-SIBs, maailmanlaajuisesti systemaattisesti tärkeät pankit).


title: Sumitomo

text: Keiretsun koneenrakennusyksikkö valmistaa vuosittain yli 9 000 kaivinkonetta ja on alansa suurimpia.


title: Kioton yliopisto

text: Kioton yliopisto (), lyhenne Kyodai, on Tokion yliopiston ohella toinen Japanin tärkeimmistä yliopistoista. Se on maan toiseksi vanhin yliopisto. Siellä on neljä tiedekuntaa (luonnontieteellinen, teknillinen, lääketieteellinen, oikeustieteellinen ja humanistinen), ja noin 22 tuhatta opiskelijaa. Yliopistossa tehdään merkittävää tutkimusta etenkin luonnontieteiden alalla.


title: Kioton yliopisto

text: Yliopiston edeltäjä oli Kemian ja fysiikan oppilaitos, joka perustettiin Osakaan vuonna 1869. Se toimii kolmella kampuksella, joista kaksi on Kiotossa ja kolmas Ujissa.


title: Pachinko

text: Pachinko () on japanilainen rahapeliautomaatti, jota pelataan metallikuulilla. Tarkoituksena on voittaa enemmän kuulia osumalla kuulilla tiettyihin paikkoihin pelin pelilaudalla. Laite muistuttaa eniten englantilaisia allwin-seinäpelejä, sekä saksalaisia keilapelejä, joita on ollut Suomessakin 1970-luvulla. Pachinkoa pelataan tyypillisesti suurissa pelihalleissa, jotka työllistävät yhteensä yli 300 000 henkeä Japanissa.


title: Pachinko

text: Ensimmäiset pachinkot kehitettiin lasten viihdykkeeksi 1920-luvulla. Myöhemmin pelilauta nostettiin pystyasentoon ja peleillä operoivat lähinnä kylästä kylään kiertävät kaupustelijat. Toisen maailmansodan jälkeen pelit saavuttivat merkittävän suosion, sillä palkintoina oli usein tupakkaa, saippuaa ja muita hyödykkeitä, jotka olivat tuolloin säännösteltyjä tai muuten vaikeasti saatavilla. Alun perin mekaanisesti toimivat laitteet muuttuivat myöhemmin sähkömekaanisiksi ja ovat nykyään monimutkaisia, elektronisia pelilaitteita.


title: Pachinko

text: Koska pelejä pelataan metallikuulilla, pelihalli myy kuulia pelaajan käyttöön. Kuulia voi ostaa joko käteisellä tai nykyään pelihallin omalla sirukortilla, jonne on tallennettu rahaa etukäteen ja joka on aina henkilökohtainen. Moderneissa pelihalleissa kortin haltija varmistetaan sormenjäljellä. Kuulat asetetaan pelin syöttökaukaloon, josta ne valuvat lyöntilaitteelle lyötäväksi pelin sisään.


title: Pachinko

text: Vanhoissa mekaanisissa Pachinkoissa pelaaja käänsi lyöntikahvaa valiten näin lyöntivoiman ja kuula lyötiin kentälle päästämällä kahvasta. Moderneissa koneissa on sähköinen lyöntivasara, jonka voimaa pelaaja ohjaa kääntämällä nupista. Kone lyö kuulia kentälle tasaiseen tahtiin pelaajan valitsemalla voimalla niin kauan, kunnes pelaaja irrottaa kahvasta, painaa taukonappia tai kuulat loppuvat syöttökaukalosta. Tavoitteena on saada kuulat lyötyä sisään pelitaululla oleviin voittoportteihin. Osumista vaikeuttavat pelitaulussa olevat esteet ja naulat. Pelityyppejä on useita erilaisia, mutta nykyään yleisimmässä pelityypissä tietty portti käynnistää pelissä olevan arvonnan. Arvonnan osuessa oikein, käynnistyy pelissä erityinen jakso, "Fever", jossa on mahdollista voittaa tuhansia kuulia. Muihin portteihin saadut osumat tuottavat tavallisimmin 5-20 kuulan pieniä voittoja. Voittokuulat valuvat ulos pelilaitteesta kaukaloon, josta ne voidaan tyhjentää kuljetusastioihin, joihin mahtuu muutama tuhat kuulaa kerrallaan.


title: Pachinko

text: Pelihallin henkilökunta laskee tuhannet kuulat pelaajan puolesta pelaajan pelatessa. Taitavien pelaajien vieressä saattaakin nähdä useita kuula-astioita pinossa odottamassa lunastusta. Lopuksi voitetut kuulat lasketaan laskuriautomaatilla, joka tulostaa pelaajalle vain sinä päivänä voimassa olevan kuitin tai tallentaa rahamäärän takaisin pelaajan henkilökohtaiselle sirukortille. Keskitasoinen pelaaja yleensä voittaa enemmän kuulia kuin pelaa, mutta pelihallit ovat varmistaneet voittonsa kuulien eri osto- ja myyntikursseilla. Tavallisimmin yksi kuula maksaa 4 jeniä (Eli noin kolme senttiä) ja myydessä siitä saa vain 2,5 jeniä.


title: Pachinko

text: Nykyäänkin pachinkopelistä voitetut summat voi vaihtaa ainoastaan tavaravoittoihin, sillä rahalla uhkapelaaminen on Japanissa kielletty. Tavaravoittoja on aina rihkamasta skoottereihin ja lounasannoksiin asti. Suurissa pelihalleissa on pieni myymälä ohessa. Pelihallin tavara- ja juoma-automaatit toimivat usein myös kuulilla. Uhkapelilakia kuitenkin kierretään siten, että tietyt erikoistavarapalkinnot voi halutessaan vaihtaa pachinkohallin ulkopuolella olevasta luukusta tai kioskista takaisin käteiseksi. Kioskin pitäjä myy nämä erikoispalkinnot takaisin pelihallille. Muun muassa tästä syystä pachinko-liiketoiminnalla epäillään olevan yhteyksiä järjestäytyneeseen rikollisuuteen. Peliteollisuudessa toimii myös paljon korealaisia, mikä on herättänyt epäilyjä yhteyksistä myös Pohjois-Koreaan.


title: R. Lee Ermey

text: Ronald Lee Ermey (24. maaliskuuta 1944 Emporia, Kansas – 15. huhtikuuta 2018 Santa Monica, Kalifornia) oli yhdysvaltalainen näyttelijä.


title: R. Lee Ermey

text: Ermey kuului Yhdysvaltain merijalkaväkeen vuosina 1961–1972 ja palveli Vietnamin sodassa, kunnes joutui haavoittumisen takia vetäytymään. Sodan jälkeen hän muutti Filippiineille, alkoi opiskella Manilan yliopistossa ja esiintyi lukuisissa filippiiniläisissä elokuvissa ennen rooliaan Francis Ford Coppolan elokuvassa "Ilmestyskirja. Nyt" (1979). Coppolan elokuva on yksi niistä, joissa Ermey toimi aseasiantuntijana.


title: R. Lee Ermey

text: Hänet tunnetaan kenties parhaiten roolistaan Stanley Kubrickin "Full Metal Jacketissa" (1987), jossa hän näytteli kovaotteista ja -sanaista vääpeli Hartmania. Tästä roolistaan hän sai Golden Globe-ehdokkuuden ja voitti The Boston Society of Film Criticsin palkinnon parhaasta miessivuosasta. Ermey parodioi Hartman-rooliaan Peter Jacksonin kauhukomediassa "Kummituskopla", joka sai ensi-iltansa vuonna 1996.


title: R. Lee Ermey

text: Ermey on esiintynyt lukuisissa televisiosarjoissa ja elokuvissa tyylilajien vaihdellessa kauhusta ("Seitsemän", 1995) lastenelokuviin ("Toy Story – leluelämää", "Toy Story 2", "Toy Story 3"). Hän on esiintynyt "Texasin moottorisahamurhien" uusintafilmatisoinneissa "Texasin moottorisahamurhat" (2003) ja "Texasin moottorisahamurhaaja – pahan alku" (2006) sadistisena šeriffi Hoytina. Hänellä oli merkittävä rooli myös useita Oscar-ehdokkuuksia saaneessa elokuvassa "Mississippi palaa" (1988). Ermey vieraili muun muassa televisiosarjoissa "Simpsonit" ja "House".


title: R. Lee Ermey

text: Ermey juonsi sotaohjelmaa nimeltä "Mail Call" History-kanavalla. Hänen viimeiset elokuvat olivat "Solstice" (2007), "Cat Tale" (2008, tietokoneanimaatio), ja "Korttelivahdit" (2012).


title: R. Lee Ermey

text: Ennen kuolemaansa Ermey oli ollut sairaalassa hoidettavana keuhkokuumeen takia, johon hän kuoli 74-vuotiaana huhtikuussa 2018.


title: Baryoniluku

text:
Baryoniluku on yksi systeemin kvanttiluvuista. Baryoneilla (kuten protoneilla ja neutroneilla) se on +1 ja niiden vastahiukkasilla eli antibaryoneilla −1 ja kaikilla muilla hiukkasilla 0. Hiukkasjoukon baryoniluku saadaan laskemalla yhteen yksittäisten hiukkasten baryoniluvut.
Hiukkasen baryoniluku määritellään seuraavasti:
missä


title: Baryoniluku

text: Koska protonissa ja neutronissa on kussakin kolme kvarkkia saadaan niiden baryoniluvuksi +1. Mesonit koostuvat kvarkista ja antikvarkista, joten niiden baryoniluku on nolla.


title: Baryoniluku

text: "Baryoniluvun säilymislaki" on säilymislaki, jonka mukaan baryoniluku säilyy vaikka hiukkaset muuttuisivat toisiksi hiukkasiksi. Baryoniluvun säilyminen ei seuraa mistään symmetriasta, joten on mahdollista rakentaa teorioita, joissa baryoniluku ei säily. Esimerkiksi jotkin yhtenäisteoriat ennustavat protonin hajoavan esimerkiksi positroniksi, pioniksi ja neutriinoksi, mikä rikkoisi baryoniluvun säilymislakia. Toistaiseksi protonin hajoamista tai mitään muutakaan baryoniluvun säilymislakia rikkovaa reaktiota ei ole havaittu kokeellisesti.


title: From Time to Time

text: From Time To Time on Ken Hensleyn kokoelmalevy, joka sisältää ennenjulkaisematonta studiomateriaalia aikaisemmilta soololevyiltä.


title: Mikael Agricolan päivä

text:
Mikael Agricolan päivää eli suomen kielen päivää vietetään Suomessa 9. huhtikuuta. Kyseessä on vakiintunut liputuspäivä. Päivää vietetään Mikael Agricolan kuolinpäivänä, vaikka yleensä henkilön kunniaksi liputetaan tämän syntymäpäivänä. Syynä tähän on se, että Agricolan tarkka syntymäaika ei ole tiedossa. Mikael Agricolan päivä tuli kalenteriin vuonna 1960, ja vuodesta 1980 lähtien se on merkitty myös liputuspäiväksi, jollaiseksi se olikin jo vakiintunut. Vuonna 1978 Agricolan päivä sai lisämääreen "suomen kielen päivä".
Agricola loi suomen kirjakielen muun muassa kirjoittamalla "Abckirian" (1543) ja suomentamalla Uuden testamentin ("Se Wsi Testamenti", 1548).


title: Mikael Agricolan päivä

text: 9. huhtikuuta on myös "Kalevalan" koonneen Elias Lönnrotin syntymäpäivä.


title: Mikael Agricolan päivä

text: Agricolan kunniaksi kehitettiin vuonna 2014 Agricola-leivos, joka julkistettiin Agricolan päivänä 2014. Leivoksen suunnittelukilpailun järjesti Suomen pipliaseura.


title: Tsukemono

text:
Tsukemono () on japanilainen kasvissäilyke, eräänlainen pikkelssi, joka on osa japanilaista perusruokavaliota. Sitä voidaan käyttää myös riisipallojen täytteenä.
Tsukemono-kasvisten marinointiliemi voi olla suolalientä, soijakastiketta, misoa, etikkaa tai saken pohjasakkaa. Myös riisilesettä tai kuivaa suolaa voidaan käyttää. Inkivääristä makeassa etikkaliemessä tehdyn tsukemonon erikoisnimi on gari (). Vaikka kurkku, kiinankaali, nauris, ume ja retikka ovat hyvin suosittuja tsukemonoon käytettäviä kasviksia, sitä voi tehdä lähes mistä tahansa kasviksesta.


title: Tsukemono

text: Tsukemono on alun perin keksitty vihannesten säilömiseksi talven varalle, mutta nykyisin sitä syödään myös maun takia. Valmistustapa muistuttaa eurooppalaista hapankaalin tai suolakurkkujen valmistusta: kasvikset viipaloidaan ruukkuun tai tölkkiin, niiden väliin sirotellaan suolaa tai päälle kaadetaan marinointilientä ja päälle laitetaan paino, joka pitää kasvikset pinnan alla. Suola hygroskooppisena aineena irrottaa kasviksista tarpeeksi nestettä ainakin, jos kasviksia hiukan muserretaan, joten sekin käy nesteeksi.


title: Lewis Libby

text: I. Lewis "Scooter" Libby, Jr. (s. 22. elokuuta 1950 New Haven, Yhdysvallat) oli Yhdysvaltain varapresidentti Dick Cheneyn kansliapäällikkönä ja varapresidentin avustaja kansallisen turvallisuuden asioissa sekä presidentti George W. Bushin avustaja 2001–2005.


title: Lewis Libby

text: Libby tuomittiin kesäkuussa 2007 oikeudessa neljästä rikoksesta, muun muassa oikeuden vastustamisesta ja väärän valan vannomisesta, 30 kuukauden vankeuteen, 250 000 dollarin sakkoihin ja kahden vuoden valvontaan ("supervised release").


title: Lewis Libby

text: Oikeusjutun taustalla on niin sanottu CIA-vuotoskandaali. Yhdysvalloissa oli ryhdytty tutkimaan vuonna 2003 sitä, kuka oli vuotanut CIA:n salaisen agentin Valerie Plamen henkilöllisyyden medialle. Vuoto oli lähtenyt tutkimusten mukaan Valkoisesta talosta, Dick Cheneyn lähipiiristä. Varsinainen vuotaja, silloinen apulaisulkoministeri Richard Armitage ei joutunut koskaan oikeuden eteen. Lewis Libbyn kuitenkin arvioitiin vaikeuttaneen tutkimuksia niin paljon, että erityissyyttäjä Patrick Fitzgerald katsoi perustelluksi asettaa hänet syytteeseen.


title: Lewis Libby

text: Presidentti Bush peruutti Libbyn vankilatuomion, mutta jätti sakkotuomion voimaan. Sanomalehti "The New York Times" kertoi 6. heinäkuuta 2007, että Libby maksoi sakkonsa omasta pussistaan. Kriitikot ovat arvelleet, että Libbyn tukijat Valkoisessa talossa maksoivat hänen sakkonsa.


title: A Glimpse of Glory

text: A Glimpse Of Glory on Ken Hensleyn albumi, joka julkaistiin syyskuussa 1999. Levystä julkaistiin Revised version vuonna 2002.


title: Denis Menšov

text: Denis Nikolajevitš Menšov (, s. 25. tammikuuta 1978 Orjol) on venäläinen maantiepyöräilijä, Espanjan ympäriajon kaksinkertainen voittaja sekä Italian ympäriajon 2009 voittaja.


title: Denis Menšov

text: Menšov aloitti ammattilaisuransa Banesto-tallissa vuonna 2000 ja voitti seuraavana vuonna nuorille ajajille tarkoitetun Tour de l'Avenir -kilpailun. Vuonna 2002 hän voitti Dauphiné Libérén toisen etapin ja oli kokonaiskilpailussa kuudes. Seuraavana vuonna hän oli paras Ranskan ympäriajon nuorten kilpailussa sijoittuen kokonaiskilpailussa yhdenneksitoista. Lisäksi hän voitti Clasica Ciclista Los Puertos Guadarrama -kilpailun ja sijoittui toiseksi Vuelta a Castilla y León -etappikilpailussa.


title: Denis Menšov

text: Vuonna 2004 Menšov ajoi viimeisen kautensa espanjalaistallissa, joka tunnettiin tuolloin nimellä Illes Balears - Banesto. Hän voitti Baskimaan ympäriajon kokonaiskilpailun ja neljännen etapin sekä Pariisi–Nizza-ajon kuudennen osuuden. Espanjan ympäriajossa hän oli kolmannella etapilla kolmas ja voitti viidennen osuuden. Lisäksi hän sijoittui toiseksi Burgosin sekä Aragonin ympäriajossa, jossa myös voitti ensimmäisen etapin.


title: Denis Menšov

text: Vuosina 2005–2010 Menšov edusti Rabobank-tallia. Heti debyyttivuonnaan alankomaalaistallissa hän juhli Espanjan ympäriajon voittoa. Alun perin Menšov sijoittui kilpailussa toiseksi, mutta Roberto Herasin jäätyä kiinni dopingista hän nousi kokonais- ja yhdistelmäkilpailujen voittajaksi. Menšov voitti kilpailun ensimmäisen ja yhdeksännen etapin, jotka molemmat olivat aika-ajoja. Lisäksi hän oli toinen kuudennella ja kolmas kymmenennellä osuudella sekä toinen pistekilpailussa. Tour de Romandie -kilpailussa hän sijoittui kolmanneksi.


title: Denis Menšov

text: Vuonna 2006 Menšov sijoittui Ranskan ympäriajossa kuudenneksi ja voitti kilpailun 11. etapin. Hän oli lisäksi paras Dauphiné Libérén neljännellä osuudella ja tuli kokonaiskilpailussa kuudenneksi. Vuonna 2007 Menšov sijoittui kolmanneksi Katalonian ympäriajossa; hän voitti kilpailun 5. osuuden (aika-ajon) sekä pistekilpailun. Dauphiné Libéréssä hän oli neljäs.


title: Denis Menšov

text: Vuoden 2007 Espanjan ympäriajossa Menšov sijoittui toiseksi kilpailun 9. etapilla siirtyen kokonaiskilpailun johtoon. Seuraavana päivänä hän voitti Andorraan päättyneen vuorietapin. Oltuaan vielä 19. osuudella kolmas ja seuraavan päivän aika-ajoetapilla toinen Menšov voitti Espanjan ympäriajon 3 minuutin 31 sekunnin erolla Carlos Sastreen. Kokonaiskilpailun lisäksi hän voitti mäki- ja yhdistelmäkilpailut sekä sijoittui pistekilpailussa toiseksi.


title: Denis Menšov

text: Menšov sijoittui vuonna 2008 neljänneksi Tour de Romandiessa ja Ranskan ympäriajossa. Italian ympäriajossa hän oli viides ja Clásica de San Sebastiánissa kuudes. Pekingin olympialaisten aika-ajossa Menšov sijoittui 20:nneksi.


title: Denis Menšov

text: Vuonna 2009 Menšov voitti Vuelta a Murcia -etappikilpailun kokonaiskilpailun. Italian ympäriajossa hän voitti viidennen etapin ja oli kymmenennellä etapilla kolmas. Hän voitti myös kahdennentoista etapin, aika-ajon, siirtyen samalla kokonaiskilpailun johtoon. Kuudennellatoista etapilla hän sijoittui toiseksi. Menšov piti kokonaiskilpailun johtonsa loppuun asti ja voitti sen 41 sekunnin erolla Danilo Di Lucaan. Lisäksi hän sijoittui toiseksi pistekilpailussa ja kolmanneksi mäkikirikilpailussa.


title: Denis Menšov

text: Vuonna 2010 Menšov sijoittui toiseksi Tour de Romandiessa. Ranskan ympäriajossa hän sijoittui kokonaiskilpailussa alun perin kolmanneksi, mutta nousi toiseksi Alberto Contadorin jäätyä kiinni dopingista. Pyreneillä ajetulla 14. etapilla Menšov oli toinen. Saman vuoden Espanjan ympäriajossa hän oli 17. etapin aika-ajossa toinen.


title: Denis Menšov

text: Menšov edusti kaudella 2011 Geox-TMC-tallia. Vuelta a Murciassa hän nousi Contadorin doping-hylkäyksen myötä toisen etapin voittajaksi. Italian ympäriajossa Menšov sijoittui seitsemänneksi. Espanjan ympäriajossa hän oli 15. etapilla kolmas ja kokonaiskilpailussa viides. Kaudella 2012 hän kilpaili Katjuša-joukkueessa. Hän voitti aika-ajon Venäjän-mestaruuden ja sijoittui Ranskan ympäriajossa 15:nneksi. Lontoon olympialaisten aika-ajossa hän oli 20:s. Espanjan ympäriajossa hän voitti 20. etapin.


title: Denis Menšov

text: Menšov ilmoitti lopettavansa uransa kesken kauden 2013. Vuonna 2014 hän sai kahden vuoden kilpailukiellon biologisen dopingpassin perusteella. Hänen suorituksensa vuosien 2009, 2010 ja 2012 Ranskan ympäriajoissa hylättiin.


title: Émile Loubet

text: Émile Loubet (31. joulukuuta 1838 Marsanne, Drôme, Ranska – 20. joulukuuta 1929 Montélimar, Drôme, Ranska) oli ranskalainen valtiomies, joka toimi Ranskan kolmannen tasavallan pääministerinä vuonna 1892 ja presidenttinä 1899–1906. Hänen valintansa presidentiksi merkitsi Ranskan sisäpolitiikassa käännettä vasemmalle.


title: Émile Loubet

text: Loubet syntyi maanviljelijän ja Marsannen kunnan määrin eli kunnanjohtajan poikana. Hän opiskeli oikeustiedettä. Jo opiskeluaikanaan hän tutustui erääseen Ranskan poliittisen elämän keskeiseen henkilöön Léon Gambettaan, joka johdatti Loubet'n osallistumaan politiikkaan. Vuonna 1863 Loubet väitteli oikeustieteen tohtoriksi. Hän työskenteli asianajajana Montélimarissa ja valittiin myös kaupungin kaupunginjohtajaksi. Vuonna 1876 hän tuli mukaan koko uuden tasavallan päivän politiikkaan, sillä 20. helmikuuta 1876 hänet valittiin edustajaksi kansalliskokoukseen. Hän edusti ajankohdan vasemmistoa.


title: Émile Loubet

text: Montélimarissa harjoitetun asianajajan toimen ohella Loubet oli ehtinyt myös avioitua Marie Louise Pecardin kanssa. Hän myös peri pienehkön maatilan Grignanissa.


title: Émile Loubet

text: Loubet oli eräs 363 kansalliskokousedustajasta, jotka 18. kesäkuuta 1877 muodostivat ”vasemmistorintaman” ja äänestivät epäluottamuslauseen Broglien herttuan muodostamalle ”moraalisen järjestyksen” hallitukselle. Kuitenkin heti tämän jälkeen Ranskan tasavallan presidentti marsalkka de Mac-Mahon hajotti kansalliskokouksen. Tapahtuman hetkellisenä seurauksena Loubet, kuten muutkin hallitusta vastaan äänestäneet, menettivät kaupunginjohtajan asemansa, mutta tämä menetys oli vain tilapäinen.


title: Émile Loubet

text: Suurimman osan poliittisesta elämäntyöstään Émile Loubet teki Ranskan senaatissa. Hänet valittiin senaatin jäseneksi ensimmäisen kerran vuonna 1885 ja hän kohosi nopeasti tasavaltalaisen vasemmiston keskeiseksi henkilöksi. Hänet nimitettiin senaatin eli ylähuoneen sihteeriksi ja sittemmin myös valtionvarainvaliokunnan budjetista raportoijaksi.


title: Émile Loubet

text: Loubet'n kokemus hallitustyöskentelystä oli kuitenkin hyvin rajoitettu. Hän oli ollut ministerinä vain Pierre Tirardin toisessa hallituksessa, jossa hän toimi yleisten töiden ministerinä joulukuusta 1887 huhtikuuhun 1888. Kaksi vuotta myöhemmin tasavallan presidentti Sadi Carnot nimitti hänet pääministeriksi, jota tehtävää hän hoiti helmikuusta marraskuuhun 1892. Hän oli samalla myös sisäministerinä. Loubet’n hallitus kaatui kuitenkin Panama-skandaalin myrskyisässä selvittelyssä. Hän jäi seuraajansa Alexandre Ribot’n muodostaman hallituksen sisäministeriksi.


title: Émile Loubet

text: Ranskan senaatin puhemieheksi Émile Loubet nousi 11. tammikuuta 1896, kun edeltäjä tehtävässä Paul-Armand Chamell-Lacour oli eronnut. Tässä tehtävässään hän joutui ilmoittamaan 17. helmikuuta 1899 tasavallan presidentin Félix Fauren kuolemasta.


title: Émile Loubet

text: Presidentti Fauren äkkikuolema avasi tien kaikille presidentiksi haluaville. Vaaleista muodostui kahden ryhmittymän keskinäinen kamppailu. Kysymyksessä oli ehdokkaiden ja puolueryhmittymien suhtautuminen Dreyfus-skandaaliin, joka tuolloin jakoi jyrkästi Ranskan kahteen eri rintamaan. Oikeisto oli pääsääntöisesti Dreyfusta vastaan ja vasemmisto Dreyfusin puolesta. Oikeistolla oli jo aiemmin ollut oma miehensä presidenttinä Élysée-palatsissa, sillä Félix Faure oli vastustanut Dreyfusin oikeustapauksen ottamista uuteen käsittelyyn, mitä Dreyfysin tukijat vaativat. Dreyfusin kannattajilla oli presidentinvaalissa mahdollisuus saada tärkeälle ja keskeiselle paikalle mies, joka olisi tukenut heidän vaatimuksiaan.


title: Émile Loubet

text: Kaksi eri näkemyksiä edustavaa ehdokasta kohosi nopeasti muiden yläpuolelle: Émile Loubet ja Jules Méline, joka oli selkeästi Dreyfusin vastainen, sillä hän oli julistanut vuonna 1897, että ”mitään Dreyfus-skandaalia ei ole olemassa”.


title: Émile Loubet

text: Loubet’n nimi oli ehdokasasettelussa tullut esiin hyvin nopeasti. Kuitenkaan hän ei ollut koskaan sanonut mielipidettään Dreyfus-skandaalista ja oli toiminut järjestelmällisen neutraalisti tämän kysymyksen kohdalla. Hän ei kuitenkaan ollut kompromettoitunut Dreyfusin vastustajienkaan silmissä ja juuri tämä teki hänestä vähitellen Dreyfusin tukijoiden mielestä hyvän vaihtoehdon. Georges Clemenceau piti häntä suosikkinaan. Tasavaltalaiset halusivat yhteisen ehdokkaan, joka ei kuitenkaan olisi ollut ryhmittymän radikaalisiivestä. Loubet oli tosin ollut eräiden taholla ehdokkaana jo Sadi Carnot’n seuraajaksi. Kun Jules Méline sai lopullisesti tietää senaatin puhemiehen ehdokkuudesta, hän luopui omastaan.


title: Émile Loubet

text: Loubet äänestettiin Ranskan tasavallan presidentiksi kongressissa, eli kansalliskokouksen ja senaatin yhteisistunnossa Versailles’ssa 18. helmikuuta 1899. Hän sai taakseen kaikkiaan 483 edustajaa, kun 279 edustajaa äänesti Jules Mélinea, vaikka tämä oli aiemmin jo luopunut ehdokkuudestaan.


title: Émile Loubet

text: Suoritetulla vaalilla oli kaksi välitöntä seurausta. Ranskalainen kirjailija ja militaristi Paul Déroulède yritti vallankaappausta kaataakseen kolmannen tasavallan, ja paroni Christiani yritti henkilökohtaisesti murhata presidentti Loubet’n Auteuil’ssa kesäkuussa 1899. Paroni vangittiin ja tuomittiin kymmeneksi vuodeksi pakkolaitokseen.


title: Émile Loubet

text: Émile Loubet’n presidenttikausi oli eräs kolmannen tasavallan vakaimpia. Tänä aikana oli vain neljä pääministeriä, jotka johtivat hallituspolitiikkaan Hôtel Matignonssa: Charles Dupuy, Pierre Waldeck-Rousseau, Émile Combes ja Maurice Rouvier.


title: Émile Loubet

text: Sisäpolitiikassa Loubet’n seitsenvuotiskausi merkitsi ennen kaikkea Ranskan tasavaltalaisten perinteiden kunnioittamista ja korostamista. Presidentti omaksui pääsääntöisesti vain virallisen edustuksellisen roolin. Hänen arvovaltansa, joka oli vähennetty minimiin, tuli sisäpolitiikan alueella esille vain hänen henkilökohtaisen arvotuksensa, vakaumuksensa ja hallituksen työskentelyn kautta.


title: Émile Loubet

text: Presidenttikausi oli myös Ranskan tasavaltalaisen historian eräiden merkkitapausten näyttämönä. Näitä olivat kapteeni Alfred Dreyfusin armahdus väärin vakoilusta tuomittuna, olihan Loubet ollut aina myötämielinen hänen puolustajiensa asialle. Toinen oli yhdistyslaki, joka takasi kansalaisille yhdistymisvapauden. Kolmantena tuli laki, joka erotti kirkon ja valtion toisistaan ja siten loi ranskalaisen tasavaltalaisuuden ytimen, "laïcitén" eli maallisuuden periaatteen.


title: Émile Loubet

text: Ulkopolitiikassa Loubet oli presidenttinä huomattavasti enemmän mukana kuin sisäpolitiikassa. Hän neuvoi ja johti ulkopolitiikan suuria linjoja. Loubet’n seitsenvuotiskausi painoi jälkensä eritoten aiempaa aktiivisempaan diplomatiaan ja sen eräänlaisena huippusaavutuksena pidetään Entente cordiale -liiton solmimista Ranskan ja Britannian välille.


title: Émile Loubet

text: Kun seitsenvuotiskausi päättyi, Loubet oli ensimmäinen Ranskan kolmannen tasavallan presidentti, joka erosi suoritettuaan koko virkakautensa. Tosin Jules Grévy oli aiemmin valittu uudelleen, mutta hän joutui eroamaan ennen toisen kauden loppua.


title: Annikki

text: Annikki on suomalainen naisen etunimi. Se on hellittelymuoto Anna-nimestä, joka tulee heprean suosiota tai armoa tarkoittavasta nimestä Hannah.


title: Annikki

text: Annikki on suomalaisessa kansanrunoudessa metsän emäntä tai Tapiolan tytär. Kalevalassa Annikki on Ilmarisen sisar.


title: Annikki

text: Annikki oli yksi suosituimmista tyttölapsille annetuista nimistä 1920-luvulta 1940-luvull] asti. 1930-luvulla se oli jopa suosituin tyttöjen etunimi. Vuoden 2009 loppuun mennessä Annikki-nimen on saanut 97 115 suomalaista naista ja ainakin yksi mies.


title: Annikki

text: Annikki on otettu almanakkaan vuonna 1929. Annikit viettävät nimipäivää 9. joulukuuta, jolloin juhlivat myös Anna, Anne, Anni, Anu, Anneli, Annika ja Annukka.


title: Hannes Mäkinen

text: Hannes Mäkinen (12. marraskuuta 1901 Riihimäki – 5. marraskuuta 1938 Sevvostlager, Neuvostoliitto) oli suomalainen vasemmistopoliitikko, joka toimi 1930-luvulla Neuvostoliitossa Suomen kommunistisen puolueen (SKP) johtotehtävissä ja vuosina 1935–1937 puolueen puheenjohtajana. Myös Kominternissa aktiivisesti vaikuttanut Mäkinen käytti puoluetyössä salanimeä Matti Stein.


title: Hannes Mäkinen

text: Kuusi vuotta kansakoulua käynyt Mäkinen osallistui Suomen sisällissotaan punaisten joukoissa 17-vuotiaana. Hän kuului punakaartin lentävään komppaniaan ja johti haavoituttuaan Riihimäen naiskomppaniaa. Sodan jälkeen Mäkinen toimi vasemmistolaisiin käsiin jääneen Suomen sosialidemokraattisen nuorisoliiton sihteerinä. Mäkinen toimi myös Suomen sosialistisen työväenpuolueen (SSTP) puoluetoimikunnan varajäsenenä. Luottamustoimen hoitaminen keskeytyi, kun Etsivä keskuspoliisi pidätti Mäkisen samanaikaisesti muiden SSTP:n johtohenkilöiden kanssa 26. tammikuuta 1922. Hän sai kolmen vuoden rangaistuksen poliittisesta toiminnastaan. Vapautumisen jälkeen Mäkinen kutsuttiin Moskovaan ja hän opiskeli Kansainvälisen Lenin-koulun saksankielisellä sektorilla vuosina 1926–1928. Mäkinen luennoi valmistuttuaan LVKY:n skandinaavisella osastolla puoluehistoriasta ja hän opetti satunnaisesti Lenin-koulussa.


title: Hannes Mäkinen

text: Mäkinen kuului Neuvostoliitossa SKP:n nuorisojaostoon, jonka tehtävänä oli tukea Suomen kommunistisen nuorisoliiton toimintaa. Mäkinen nousi SKP:n keskuskomiteaan 1920-luvun lopussa. 1930-luvun alusta vuoteen 1937 hän kuului SKP:n Venäjällä toimineen "ulkomaan byroon" ydinryhmään. Hänet valittiin puolueen puheenjohtajaksi Kullervo Mannerin syrjäyttämisen jälkeen. Puheenjohtajana hän oli myös SKP:n edustaja Kominternin toimeenpanevassa komiteassa vuosina 1935–1937.


title: Hannes Mäkinen

text: Mäkinen oli naimisissa saksalaisen Martha Moritzin kanssa. Moritz lukeutui Saksan kommunistisen puolueen niin sanottuihin brandlerilaisiin. Moritz pidätettiin Stalinin vainojen yhteydessä 8. syyskuuta 1937 ja muutaman viikon sisällä Mäkinen syrjäytettiin SKP:n puheenjohtajan paikalta, koska kansanvihollisen puolisoa ei voitu pitää näkyvällä paikalla. Mäkinen sai tämän jälkeen vielä tehdä puolueen tilauksesta nimettöminä julkaistuja suomennostöitä. Mäkinen pidätettiin itsekin seuraavassa puhdistusaallossa huhtikuussa 1938 ja hänet tuomittiin kymmeneksi vuodeksi vankileirille. Syytteiden mukaan hän oli värväytynyt Suomen tiedustelun agentiksi jouduttuaan hetkellisesti pidätetyksi Tukholmassa vuonna 1935. Tökerösti laaditussa syytekirjelmässä hänen väitettiin muun muassa olleen vuonna 1936 vakoiluyhteydessä Otto Vilmiin, vaikka Vilmi oli silloin ollut jo itse pidätettynä. Mäkinen kuoli vankileirillä jo saman vuoden marraskuussa, luultavasti teloitettuna.


title: The Anthology

text: The Anthology on Ken Hensleyn kokoelmalevy vuodelta 2000. Kappaleet on valittu Hensleyn kolmelta ensimmäiseltä soololevyltä ja ne re-masteroitu.


title: Dragon Ball Z: Budokai

text: Dragon Ball Z: Budokai ( "Doragon Bōru Zetto") on Dimpsin kehittämä ja Atarin vuonna 2002 julkaisema tappelupeli, joka perustuu "Dragon Ball Z" -animeen. Se on julkaistu PlayStation 2:lle ja Nintendo GameCubelle. Peli on ensimmäinen osa "Dragon Ball Z: Budokai" -sarjaa.


title: Dragon Ball Z: Budokai

text: Tarinatilassa pelataan sarjan eri saagoissa, kuten saiyalaiset, frieza ja androidit, jonka mukaan vastustajat vaihtuvat. Jokaisen taistelun välissä on ns. cut-scene, joka kertoo pelin juonenkulusta ja selittää, miksi pelaaja joutuu kyseiseen taisteluun.


title: Dragon Ball Z: Budokai

text: Pelaaja käy maailmanottelussa saadakseen rahaa. Pelaaja pelaa tekoälyllä ohjattua vastustajaa (COM) vastaan.


title: Dragon Ball Z: Budokai

text: Skills-tilassa voidaan parantaa hahmon taitoja ja myös vaihtaa niitä toisten pelaajien kanssa. Tarkoituksena on kehittää hahmon taitoja äärimmilleen.


title: Dragon Ball Z: Budokai

text: Dueling-moodissa on yksin- ja moninpelimahdollisuus. Yksinpelissä on mahdollista pelata tekoälyllä toimivia sarjan hahmoja vastaan ja moninpelissä taas jotain toista pelaajaa vastaan.


title: Micro Cabin

text: Micro Cabin Corporation oli japanilainen tietokoneohjelmiin ja -peleihin erikoistunut yhtiö, joka vuonna 2002 sai uudeksi nimekseen Neuron Image. Vuonna 2008 yrityksen osti AQ Interactive. Tätä nykyä Micro Cabinin tuotanto keskittyy lähinnä Windowsin työkaluihin, pachinko-pelikoneiden ohjelmistoihin sekä strategiapeleihin. Yrityksen maineikkaimpia pelejä ovat "Princess Maker" ja "" jatko-osineen.


title: Micro Cabin

text: Toimintansa alkuvaiheilla Micro Cabin laati pienimuotoisia pelejä (kuten "Pico Pico") sekä tekstiseikkailuja mangasarjoista "What's Michael?" ja "Maison Ikkoku". Vuonna 1989 MicroCabin julkaisi "Xak"-roolipelin, jonka saama suosio oli yhtiön senhetkisistä peleistä huomattavin. RPG-pelejä Micro Cabin kehitti aktiivisimmin 1980- ja 1990-luvulla. Yhtiöllä oli eräässä vaiheessa tapana painaa tuotteidensa kanteen tunnuslause "Me luomme seikkailuhenkeä".


title: Ken Laszlo

text: Ken Laszlo, syntymänimeltään Gianni Laszlo Coraini (s. 1954 Firenze) on pääosin 1980-luvulla vaikuttanut italodiskoartisti. Hänen tunnetuin kappaleensa on vuonna 1984 julkaistu ”Hey Hey Guy”, jota pidetään yhtenä genren klassikoista. Muita hyvin suosittuja kappaleita ovat ”Don’t Cry” ja ”Tonight”. Laszlo on esiintynyt monilla nimillä, muun muassa DJ NRG, K.L. Jones ja Ric Fellini. Ken Lazlo liitetään useisiin musiikin alalajeihin, kuten italodisco, synthpop, Hi-NRG, eurodance ja eurobeat.


title: Kylmä pimeä aine

text: Kylmä pimeä aine () on alkuräjähdysteoriaan liittyvä pimeä aine, joka ei vuorovaikuta sähkömagneettisella säteilyllä merkittävästi ja jonka hiukkaset liikkuvat hitaasti. Useimmat kosmologit pitävät sitä selityksenä sille, miksi kaikkeus suuressa mittakaavassa siirtyi alun kosmisessa taustasäteilyssä havaittavan tasaisuuden jälkeen nykyiseen epätasaisuuteen.


title: Kylmä pimeä aine

text: Kylmän pimeän aineen koostumuksesta ei ole nykyisin tietoa, mutta sen muodostavaksi hiukkaseksi on esitetty WIMP:iä.


title: Kuuma pimeä aine

text: Kuuma pimeä aine on ehdotettua pimeää ainetta, joka muodostuu ultrarelativistisista hiukkasista, jotka matkaavat nopeudella, joka on hyvin lähellä valon nopeutta. Paras kandidaatti täksi aineeksi on toistaiseksi ollut neutriino. Se selittäisi kaikkeuden suuren mittakaavan rakenteessa havaittavat rakenteet.


title: Kuuma pimeä aine

text: Kuuma pimeä aine oli suosituin teoria 1980-luvun lopulla, mutta kun se ei vastannut havaintoja, sen on syrjäyttänyt jossain määrin kylmä pimeä aine.


title: Running Blind

text: Running Blind on Ken Hensleyn levy vuodelta 2002. Sen jälkeen Ken Hensley & Free Spirit lähti kiertueelle ja kävi Suomessa maaliskuussa. Lämmittely-yhtyeenä toimi Five Fifteen.


title: Tyyne

text: Tyyne ja sen sisarnimi Tyyni ovat suomalaisia naisen etunimiä. Nimien alkuperä on levollista, maltillista merkitsevässä suomen kielen sanassa "tyyni".


title: Tyyne

text: Suomessa on 1900-luvun alusta vuoden 2009 loppuun mennessä rekisteröity 25 012 Tyyne-nimen ja 1 444 Tyyni-nimen saanutta naista sekä noin 20 Tyyni-nimistä miestä. 1900–1910-luvuilla Tyyne oli yksi suosituimmista tyttölapsille annetuista nimistä.


title: Macchi MC.202

text: Macchi C. 202 Folgore () oli toisen maailmansodan aikainen italialainen hävittäjälentokone. Koneen valmistaja oli Macchi Aeronautica ja sen pohjana oli tehtaan aikaisempi hävittäjäkone Macchi MC.200. Folgoren voimanlähteenä oli saksalainen Daimler-Benz DB 601, joka tuotti 1 175 hevosvoiman tehon. Kyseistä moottoria rakennettiin Italiassa lisenssillä nimellä Alfa Romeo R.A.1000 RC.41 Monsone (Monsuuni).


title: Macchi MC.202

text: Folgore lensi ensilentonsa 10. elokuuta 1940. Ensimmäiset sarjatuotantokoneet toimitettiin kesällä 1941, ja jo vuoden 1942 lopussa se oli Italian ilmavoimien yleisin hävittäjä. Konetta rakennettiin yhteensä noin 1 200 kappaletta vuosina 1941–1943. Macchi 202 oli aerodynaamisesti hyvin suunniteltu kone, ja se pärjäsi hyvin liittoutuneiden parhaille hävittäjille, kuten Supermarine Spitfirelle ja P-38 Lightningille. Lentäjät pitivät koneesta, koska sitä oli kevyt ja helppo ohjata. Koneen ainoita puutteita olivat jokseenkin heikko aseistus ja huono näkyvyys taaksepäin.


title: Tilanyhtälö (kosmologia)

text: Tilanyhtälö tarkoittaa kosmologiassa yhtälöä, jossa täydellistä fluidia kuvataan dimensiottomalla suureella "w", joka on sen paineen "p" ja energiatiheyden "ρ" suhde eli formula_1. Se vastaa hyvin pitkälti termodynamiikan tilanyhtälöä.


title: Tilanyhtälö (kosmologia)

text: Tilanyhtälöä voidaan käyttää Fridmanin–Lemaîtren–Robertsonin–Walkerin metriikkayhtälöissä kuvaamaan isotrooppisen täydellisen fluidin täyttämän kaikkeuden evoluutiota.


title: Kavaratti

text: Kavaratti on Intian Lakshadweepin liittoterritorion pääkaupunki. Vuonna 2001 siellä oli noin 10 000 asukasta.


title: Kavaratti

text:
Kaupunki sijaitsee pienellä samannimisellä saarella, joka hädin tuskin kohoaa merenpinnan yläpuolelle. Saari on kuusi kilometriä pitkä ja yhden kilometrin levyinen. Sen ainoa merkittävä viljelykasvi on kookospalmu, josta kasvatetaan monia lajikkeita.
Kavarattissa on muslimienemmistö ja 52 moskeijaa, muun muassa Urjan moskeija ajopuusta kaiverrettuine kattoineen. Kaupunki on matkailukohde, josta tehdään retkiä lasipohjaisilla veneillä. Myös sukeltaminen ja vesihiihto on suosittua. Maissa on akvaario ja luonnontieteellinen museo.


title: José Antonio Camacho

text: José Antonio Camacho (s. 8. kesäkuuta 1955) on espanjalainen jalkapallovalmentaja ja entinen pelaaja. Joulukuusta 2016 lähtien hän on toiminut Gabonin jalkapallomaajoukkueen päävalmentajana.


title: José Antonio Camacho

text: Camacho oli pelipaikaltaan vasen laitapuolustaja. Hän aloitti jalkapalloilun Albacetessä, josta siirtyi Real Madridin reservijoukkueeseen Castillaan kaudeksi 1973–1974. Seuraavalla kaudella hän nousi seuran edustusjoukkueeseen ja pelasi vuosina 1974–1989 yli 400 Espanjan pääsarjaottelua. Tuona aikana hän voitti joukkueineen yhdeksän Espanjan päsarjamestaruutta, neljä Espanjan cupia, kaksi UEFA Cupia ja yhden Espanjan liigacupin.


title: José Antonio Camacho

text: Camacho pelasi myös 81 ottelua Espanjan maajoukkueessa. Hän kuului maajoukkueen kokoonpanoon vuosien 1982 ja 1986 MM-kilpailuissa sekä 1984 ja 1988 EM-kilpailuissa.Päätettyään pelaajauransa vuonna 1989 Camacho liittyi Real Madridin valmennusryhmään. Myöhemmin hän valmensi Rayo Vallecanoa, Espanyolia ja Sevillaa. Kahta ensimmäistä hän oli mukana nostamassa pääsarjaan. Hän toimi myös Real Madridin päävalmentajana 22 päivän ajan vuonna 1998, mutta erosi seurajohdon kanssa ilmenneiden erimielisyyksien vuoksi.


title: José Antonio Camacho

text: Vuonna 1998 Camacho korvasi Javier Clementen Espanjan maajoukkueen päävalmentajana joukkueen hävittyä Kyprokselle 3–2 EM-karsintaottelussa. Camachon johdolla joukkueen suunta kääntyi ja se voitti karsintalohkonsa lopulta selvästi. Itse vuoden 2000 lopputurnauksessa Espanja ylsi puolivälieriin, jossa se hävisi tulevalle mestarille Ranskalle. Kaksi vuotta myöhemmin MM-kilpailuissa Camachon joukkue putosi jälleen puolivälierissä, tällä kertaa Etelä-Korealle rangaistuspotkukilpailussa. Camacho erosi tehtävästään turnauksen jälkeen, ja hänet korvasi Iñaki Sáez.


title: José Antonio Camacho

text: Syyskuussa 2002 Camacho nimitettiin portugalilaisen Benfican valmentajaksi. Hän jatkoi tehtävässä huonon alkukauden vuoksi erotetun Jesualdo Ferreiran tilalla. Kaudella 2003–2004 Camacho valmensi joukkueen Portugalin cupin voittoon ja pääsarja SuperLigan toiseksi.


title: José Antonio Camacho

text: Kauden 2004–2005 alla Camacho palasi Real Madridin päävalmentajaksi, mutta toinen yritys ei ollut juuri ensimmäistä pidempi. Kolmen sarjakierroksen jälkeen joukkue oli taulukossa kahdeksantena ja kun myös Mestarien liigan lohkovaihe alkoi 3–0-tappiolla Bayer Leverkusenia vastaan, Camacho päätti erota tehtävästä. Päävalmentajan paikalle nousi hänen apuvalmentajansa Mariano García Remón, joka puolestaan sai potkut ennen vuodenvaihdetta.


title: José Antonio Camacho

text: Elokuussa 2007 Camacho palasi Benfican valmentajaksi. Toinen yritys Benficassa päättyi maaliskuussa 2008, kun Camacho jätti tehtävänsä Benfican jäätyä 2–2-tasapeliin liigajumbo Leiriaa vastaan. Benfica oli Camachon johdolla 14 pistettä liiga dominoivaa FC Portoa perässä.


title: José Antonio Camacho

text: Lokakuussa 2008 Camacho palasi valmennustehtäviin siirtyen La Ligassa kautensa kehnosti aloittaneen CA Osasunan päävalmentajaksi. Hän valmensi joukkuetta runsaan kahden kauden ajan ja se onnistui säilyttämään pääsarjapaikkansa molempina kausina. Kolmas kausi ei alkanut joukkueen osalta hyvin ja se oli valunut sarjataulukon hännille, mikä johti lopulta Camachon potkuihin 14. helmikuuta 2011.


title: José Antonio Camacho

text: Elokuussa 2011 Camachosta tuli Kiinan maajoukkueen uusi päävalmentaja. Espanjalaisluotsin tavoitteena on johdattaa Kiina MM-kisoihin 2014. Camacho ei onnistunut tavoitteessaan, vaan Kiina jäi arvokisojen ulkopuolelle. Maan jalkapalloliitto erotti Camachon kesäkuun lopulla 2013.


title: José Antonio Camacho

text: Joulukuun alussa 2016 Camachosta tuli Gabonin jalkapallomaajoukkueen päävalmentaja. Hän aloitti tehtävässä vain hieman reilu kuukausi ennen Gabonin isännöimien Afrikan mestaruuskisojen alkua. Camachon johdolla isäntämaa Gabon pelasi alkulohkossaan kolme tasapeliä Guinea-Bissauta, Burkina Fasoa ja Kamerunia vastaan ja putosi turnauksesta lohkovaiheen jälkeen.


title: Mariano García Remón

text: Mariano García Remón (s. 30. syyskuuta 1950 Madrid, Madridin maakunta, Espanja) on espanjalainen jalkapallovalmentaja ja entinen jalkapallomaalivahti.


title: Mariano García Remón

text: García Remón syntyi Argüellesin kaupunginosassa Madridissa. Hän aloitti jalkapalloilun Rayo Vallecanon junioreissa, josta siirtyi Real Madridiin vuonna 1966. Kaudella 1970–1971 hän pelasi lainassa Talaverassa ja Oviedossa. Vuonna 1971 hän nousi Real Madridin edustusjoukkueeseen, jossa pelasi vuoteen 1984 kestäneen pelaajauransa ajan. Hän voitti Real Madridissa kuusi Espanjan pääsarjamestaruutta ja kolme Espanjan cupia. Kauden 1972–1973 Euroopan cupin puolivälierissä Kiovan Dynamoa vastaan tehdyt torjunnat toivat García Remónille lempinimen El Gato de Odessa ().


title: Mariano García Remón

text: Espanjan maajoukkueessa García Remón pelasi kaksi ottelua.


title: Mariano García Remón

text: García Remón aloitti valmennusuransa Real Madridin juniorijoukkueissa, josta hän eteni seuran B-joukkueen valmentajaksi kaudella 1992–1993. Tämän jälkeen hän valmensi Albaceteä (1996–1997), Las Palmasia (1997–1998), Salamancaa (1999–2000) ja Córdobaa (2002) Segunda Divisiónissa sekä Sporting Gijónia (1993–1995) ja Numanciaa (2000–2001) Primera Divisiónissa. Molemmat pestit pääsarjajoukkueissa päättyivät kesken kauden joukkueiden jouduttua putoamisviivan alapuolelle.


title: Mariano García Remón

text: Kaudella 2004–2005 García Remón aloitti José Antonio Camachon apuvalmentajana Real Madridissa. Camacho kuitenkin erosi tehtävästään jo kolmen sarjakierroksen jälkeen, kun Real Madridin kausi sekä kotimaan sarjassa että Mestarien liigassa alkoi heikosti. García Remón nousi Camachon tilalle päävalmentajaksi, mutta hänen kohtalonsa oli joutua erotetuksi ennen vuodenvaihdetta huolimatta joukkueen kohentuneesta ilmeestä. Hänet korvasi muun muassa Brasilian maajoukkuetta aikaisemmin valmentanut Vanderlei Luxemburgo.


title: Mariano García Remón

text: Kauden 2007–2008 alla García Remón nimettiin Segunda Divisiónin Cádizin päävalmentajaksi, mutta hän sai väistyä tehtävästä jo seitsemän sarjaottelun jälkeen joukkueen huonojen peliesitysten vuoksi.


title: Ahti (etunimi)

text: Ahti on suomalainen miehen etunimi. Nimen alkuperä ja merkitys on tuntematon. Ahti esiintyy kuitenkin muinaisessa suomalaisessa mytologiassa veden jumalan nimenä. Ahti Saarelainen eli Lemminkäinen on "Kalevalan" henkilö. Kertovissa kansanrunoissa Ahti Saarelainen esiintyy erityisesti "Ahdin ja Kyllikin runoksi" tai "Valaksi" kutsutussa hajonneessa runossa.


title: Ahti (etunimi)

text: Kesäkuuhun 2016 mennessä Suomessa on rekisteröity 10 475 Ahti-nimen saanutta henkilöä. Ahti-nimeä voidaan taivuttaa sekä astevaihtelullisena että astevaihteluttomana, mutta astevaihtelullista taivutusta pidetään suositeltavampana.


title: Ahti (etunimi)

text: Ahti on myös suomalainen sukunimi.


title: Tieteellinen laki

text: Tieteelliset lait ovat joukko empiirisesti havaittuja ja matemaattisesti tai sanallisesti esitettyjä säännönmukaisuuksia, jotka ilmaisevat, että jokin tietty ilmiö ilmenee aina, kun tietyt ehdot täyttyvät. Lait ovat tieteen vallitsevia hypoteeseja siitä, mitä luonnonlait ovat. Ne tieteelliset lait, jotka ovat tosia, ovat luonnonlakeja.


title: Tieteellinen laki

text: Tieteelliset lait ovat tyypillisesti johtopäätöksiä, jotka perustuvat toistettuihin tieteellisiin kokeisiin ja havaintoihin, ja jotka ovat tulleet yleisesti hyväksytyiksi tiedeyhteisössä. Kaikkeuden toimintaa kuvaavien lakien muotoilu on eräs tieteen päämääristä.


title: Tieteellinen laki

text: Lakien keskeinen ominaisuus on niiden vaillinaisuus, toisin sanoen ne ovat yleensä vain totuuden likiarvoja, joiden sovellusalue on rajallinen. Lait voidaan korvata uusilla ja tarkemmilla; toisaalta selvästi vanhentuneet lait, kuten fysiikassa klassisen mekaniikan lait, toimivat monessa tilanteessa riittävän tarkasti. Toinen oleellinen lakien ominaisuus on niiden ennustuskyky, eli niillä voidaan ennustaa tulevaisuuden tapahtumia jossain määrin, kun nykyinen tilanne tunnetaan. Kolmanneksi lait ovat usein, vaikkakaan eivät aina, matemaattisia, toisin sanoen niillä kuvataan kvantitatiivisesti ilmaistavissa olevien asioiden välisiä säännönmukaisuuksia.


title: Tieteellinen laki

text: Tieteenfilosofiassa eräs keskeinen ongelma on, mikä erottaa lait pelkistä satunnaisista yleistyksistä. Tieteelliset lait ovat luonteeltaan erilaisia kuin lait oikeudenkäytössä tai uskonnoissa; ne eivät määrää, miten asioiden tulisi olla, vaan ainoastaan pyrkivät kuvaamaan, miten ne ovat.


title: Tieteellinen laki

text: Lakien ominaisuuksiksi on ehdotettu muun muassa seuraavia:Laeilla ja tieteellisillä teorioilla on paljon yhtäläisyyksiä. Kummatkin perustuvat testattuihin hypoteeseihin; kumpiakin tukee suuri määrä empiiristä aineistoa; ja kummatkin voidaan osoittaa vääriksi havaintoaineiston avulla.


title: Tieteellinen laki

text: Lait eroavat teorioista siinä, että ne ovat lähinnä empiirisiä yleistyksiä ja yhteenvetoja tehdyistä havainnoista, kun taas teoriat ovat malleja, jotka pyrkivät selittämään havaintoja tai havaintosarjoja. Yksinkertaistettuna, siinä missä laki kuvaa "että" jokin tapahtuu tietyissä olosuhteissa, teoria selittää "miksi" ja "kuinka" jokin tapahtuu. Teoriat siis pyrkivät selittämään, kuinka luonto toimii. Teoriat voivat esittää väittämiä siitä, mitkä säännönmukaisuudet ovat lakeja.


title: Tieteellinen laki

text: Siinä missä lait määritellään usein matemaattisesti, teoriat ovat useimmiten ei-matemaattisia. Tämä selittää sen, miksi esimerkiksi fysiikassa ja kemiassa on paljon lakeja, kun taas biologiassa on vain vähän lakeja ja enemmän teorioita; biologiassa elämän monimutkaisuutta on hankala kuvata yksinkertaisin matemaattisin laein.


title: Tieteellinen laki

text: Tieteellisen selittämisen peittävän lain mallissa eli deduktiivis-nomologisessa mallissa laki on keskeinen osa selitystä. Selitettävä tapahtuma pyritään johtamaan jostakin laista.


title: Tieteellinen laki

text: Eräs lakeihin ja selittämiseen liittyvä ongelma on, miksi lait tarkkaan ottaen selittävät jotain? Lakien voidaan katsoa selittävän esimerkiksi siksi, että ilmaisevat jonkinlaista syysuhteellista riippuvuutta asioiden välillä niin, että syysuhde koostuu lakien määräämästä sarjasta tapahtumia, tai siksi, että ne ilmaisevat jonkinlaista luonnossa esiintyvää välttämättömyyttä.


title: Tieteellinen laki

text: Voidaan kysyä, miten lait (esim. ”vesi kiehuu sadassa asteessa”) tarkkaan ottaen eroavat pelkästä sattumanvaraisesta yleistyksestä (esim. ”aina kun käyn Lontoossa, sataa vettä”). Eräs lakien ominaisuus pelkkiin sattumanvaraisiin yleistyksiin verrattuna on se, että lait tukevat kontrafaktuaalisia ehtolauseita. Esimerkiksi jos ensimmäinen esimerkki esitetäänkin muodossa ”jos vesi lämmitettäisiin sataan asteeseen, se alkaisi kiehua”, sen voidaan havaita pitävän paikkansa; mutta jos jälkimmäinen esimerkki esitetään muodossa ”jos kävisin Lontoossa, sataisi vettä”, se ei ilmeisestikään pidä paikkaansa lainomaisella tavalla – Lontoossa ei sataisi vettä "siksi", että menen sinne. Kontrafaktuaalisten ehtolauseiden tukeminen on kuitenkin vain eräs lakien ominaisuus, mutta tämä ei vastaa varsinaiseen kysymykseen.


title: Tieteellinen laki

text: Ratkaisua on etsitty kahdelta taholta. Jotkut filosofit, kuten J. L. Mackie, F. P. Ramsey ja Dawid Lewis, ovat yhtyneet David Humen näkemykseen siitä, että lait vain ilmaisevat kahden asian tapahtuvan säännönmukaisesti yhdessä, toisin sanoen syysuhdelaissa ei ole kyse mistään asiat yhteen sitovasta ”voimasta”. Eräs tämän lähestymistavan mukainen ratkaisu olisi katsoa lakien vaativan todellista yleisyyttä – tämän vuoksi yksittäiselle henkilölle sattuvat tapahtumat yhdessä kaupungissa eivät siis muodosta lakia. Kuitenkin esimerkiksi Keplerin laki planeettojen ellipsinmuotoisista radoista pätee vain aurinkokunnassa.


title: Tieteellinen laki

text: Toinen humelaisen lähestymistavan mukainen ratkaisu olisi katsoa, etteivät sattumanvaraiset yleistykset auta ennusteiden tekemisessä. Lait saavat induktiivista tukea ne toteuttavilta yksittäisiltä ilmentymiltä, mutta sattumanvaraisten tapausten totuusarvo tiedetään vasta sitten, kun kaikki yksittäistapaukset on tarkastettu. Kolmas humelaisen lähestymistavan mukainen ratkaisu on katsoa lakien olevan sellaisia tosia yleistyksiä, jotka voidaan sovittaa ihanteelliseen tiedon järjestelmälliseen kokonaisuuteen, ja sattumanvaraisten yleistysten olevan sellaisia tosia yleistyksiä, joita ei voida selittää tällaisen ideaaliteorian puitteissa.


title: Tieteellinen laki

text: Toiset filosofit, kuten D. M. Armstrong, Fred Dretske ja Michael Tooley, ovat hylänneet humelaisen lähestymistavan, ja katsoneet, että laeilla tulee olla jotain sellaista sisältöä jossa on kyse jostain enemmästä kuin pelkästä asioiden säännönmukaisista esiintymistä. Eräs ehdotus on, että lait ilmaisevat ominaisuuksien välisiä välttämättömyyksiä. Tällaisia välttämättömyyksiä ei kuitenkaan voida tuntea kokemuksesta riippumatta vaan havaintojen ja kokemuksen kautta.


title: The Foreigner

text: The Foreigner on vuonna 2003 suoraan DVD:lle julkaistu yhdysvaltalainen toimintaelokuva. Elokuvan ohjasi Michael Oblowitz ja pääosassa esiintyivät Steven Seagal ja Max Ryan. Elokuva kuvattiin Puolassa, Varsovassa ja Kazunissa.


title: The Foreigner

text: Salainen agentti Jonathan Cold saa uransa haastavimman tehtävän, kasvavan toimeksiannon pariisilaiselta työnantajalta. Hänen on toimitettava Saksaan salaperäinen paketti, josta toinen toistaan armottomammat gangsterit ovat kiinnostuneita. Tinkimättömästä ammattietiikastaan tunnettu virtuoosi Cold aikoo suorittaa tehtävänsä loppuun.


title: Thor Hushovd

text: Thor Hushovd (s. 18. tammikuuta 1978 Grimstad, Norja) on norjalainen maantiepyöräilijä ja maantieajon maailmanmestari vuodelta 2010. Hän aloitti ammattilaisuransa harjoittelijana Crédit Agricole -tallissa vuonna 1999 ja edusti samaa tallia sen lopettamiseen, vuoteen 2008 saakka. Kausina 2009–2010 hänen joukkueenaan oli Cervélo TestTeam, 2011 Garmin-Cervélo ja viimeisinä ammattilaisvuosinaan 2012–2014 BMC Racing Team.


title: Thor Hushovd

text: Hushovd voitti alle 23-vuotiaiden maantieaika-ajon maailmanmestaruuden vuonna 1998. Hän voitti pistekilpailun Ranskan ympäriajossa 2005 ja 2009 sekä Espanjan ympäriajossa 2006. Hän ajoi Ranskan ympäriajon johtajan keltaisessa paidassa vuoden 2004 kilpailun kolmannella, vuoden 2006 kilpailun ensimmäisellä ja kolmannella sekä 2011 kilpailun 3–9 etapilla. Espanjan ympäriajon johtajan kultapaitaa hän kantoi kolmella etapilla vuonna 2006. Hän voitti samana vuonna myös Gent–Wevelgem-klassikon ennen David Koppia.


title: Thor Hushovd

text: Hushovd voitti maantieajon maailmanmestaruuden Melbournessa 2010 oltuaan ylämäkeen ajetussa loppukirissä vahvin ennen Matti Brescheliä ja Allan Davisia. Hänet valittiin Norjan vuoden urheilijaksi 2010.


title: Postulaatti

text: Postulaatti on tieteessä käytettävä annettuna otettava väite eli oletus, joka tarvitaan teorian rakentamisen pohjaksi. Postulaatti voi olla niin sanottu selviö, vastoin enemmistön näkemystä tai jotain siitä väliltä. Esimerkki ensimmäisestä on vaikkapa alkuräjähdysteorian postulaatti, että luonnonlait ovat universaaleja. Esimerkki toisesta on Albert Einsteinin suppean suhteellisuusteorian toinen postulaatti, jonka mukaan valonnopeus on tyhjiössä vakio.


title: Postulaatti

text: Matematiikassa postulaatti tarkoittaa suunnilleen samaa kuin aksiooma, joskin jälkimmäinen on nykyisin suomen kielessä käytetympi.


title: Les Sables-d’Olonne

text: Les Sables-d’Olonne on Ranskan kaupunki Pays de la Loiren alueella Vendéen departementissa. Se sijaitsee Atlantin valtameren Biskajanlahden rannikolla. Les Sables-d’Olonnessa on arviolta 14 376 asukasta (vuonna 2014) ja sen pinta-ala on 8,83 neliökilometriä.


title: Les Sables-d’Olonne

text: Les Sables-d’Olonne on tunnettu etenkin Vendée Globe -purjehduskilpailun lähtösatamana.


title: Islamin armeija

text: Islamin armeija on radikaalinen palestiinalainen ääriryhmä. Kaikki ryhmän jäsenet ovat tiedettävästi sukua toisilleen: osa Gazasta kotoisin olevaa Doghmushien sukua. Ryhmän perustaja ja johtaja on Mumtaz Doghmush, joka on entinen Fatahin turvallisuusjoukkojen jäsen. Ryhmä on perustettu vuonna 2005.


title: Islamin armeija

text: Islamin armeija on tullut tunnetuksi lukuisista kaappauksistaan. Viimeisin kaapattu oli brittiläinen toimittaja Alan Johnston, jonka kaappaukset tuomitsivat lukuisat tahot Hamasia ja Fatahia myöten. Kaappauksillaan Islamin armeija on vaatinut Isoa-Britanniaa vapauttamaan muslimivankinsa.


title: Islamin armeija

text: Islamin armeijan ja Hamasin välit ovat tulehtuneet, kun kaksi suvun jäsentä sai surmansa yhteenotossa alkuvuodesta 2005. Johnstonin kaappauksen jälkeen Hamas katkaisi kaikki välinsä Islamin armeijaan.


title: Rötös ja rangaistus

text: Ankalliskirjasto 1: Rötös ja rangaistus on Sanoma Magazinesin julkaisema sarjakuva-albumi Carl Barksin rikosaiheisista Aku Ankka-tarinoista. Esipuheen on kirjoittanut Harri Nykänen. Kirjassa on 160 sivua.


title: Lähelle on pitkä matka

text: Lähelle on pitkä matka on rap-artisti Iso H:n 4. heinäkuuta 2007 ilmestynyt debyyttisooloalbumi. Rähinä Recordsin julkaisemalla levyllä vierailevat Elastinen, Kofi, Sakke, Tuomo ja TK. Albumi nousi ilmestymisviikollaan Suomen virallisen listan sijalle 6 ja pysyi mukana yhteensä neljä viikkoa.


title: Indre

text: Indre on Ranskan departementti numero 36, joka on saanut nimensä Indre-joesta. Departementti sijaitsee Keski-Ranskassa Centren hallintoalueella. Departementti on pinta-alaltaan 6 791 neliökilometriä ja siellä on 232 959 asukasta. Indren pääkaupunki on Châteauroux. Indre on jaettu edelleen neljään arrondissementtiin, 26 kantoniin ja 247 kuntaan.


title: Indre

text: Indre oli yksi 83 departementista, jotka syntyivät Ranskan vallankumouksen yhteydessä 4. maaliskuuta 1790. Indre muodostettiin osasta Berryn provinssia.


title: Helen Wills Moody

text: Helen Wills Moody tai Helen Newington Wills Roark (6. lokakuuta 1905 Centerville, Kalifornia – 1. tammikuuta 1998 Carmel, Kalifornia) oli yhdysvaltalainen tennispelaaja, jota pidetään yleisesti yhtenä kaikkien aikojen parhaista naispelaajista. Wills avioitui Frederick Moodyn kanssa joulukuussa 1929. Hän voitti noin puolet tärkeimmistä mestaruuksistaan nimellä Helen Wills ja puolet nimellä Helen Wills Moody. Hän erosi Moodysta 1937 ja meni naimisiin Aidan Roarkin kanssa 1939.


title: Helen Wills Moody

text: Kilpauransa aikana Wills voitti 31 Grand Slam -mestaruutta kaksinpelit, nelinpelit ja sekanelinpelit mukaan lukien. Hän voitti kaksinpelin seitsemän kertaa Yhdysvaltain mestaruuskilpailuissa, kahdeksan kertaa Wimbledonissa ja neljästi Ranskan mestaruuskilpailuissa. Lukuun ottamatta vuoden 1926 Ranskan mestaruuskisoja ja Wimbledonia hän eteni loppuotteluun kaikissa Grand Slam -kaksinpeliturnauksissa, joissa hän oli uransa aikana mukana.


title: Helen Wills Moody

text: Pariisin kesäolympialaisissa 1924 Wills voitti kultamitalin sekä kaksin- että nelinpelissä. Tennis oli tuolloin viimeistä kertaa olympialajina ennen vuotta 1988. Kotimaansa naisten mestaruuden Wills voitti ensimmäisen kerran 17-vuotiaana 1923, mikä teki hänestä nuorimman mestarin siihen mennessä. Vuosina 1919–1938 hän keräsi ottelutilastoikseen 398–35 (voitot–häviöt, voittoprosentti noin 92), mihin sisältyi 158 ottelun mittainen voittoputki (1927–1932), jonka aikana hän ei hävinnyt yhtään erää. Hän oli mukana Yhdysvaltojen Wightman Cup -joukkueessa 1923–1925, 1927–1932 ja 1938.


title: Helen Wills Moody

text: Willsiä pidettiin introverttinä ja muista erillään pysyttelevänä persoonana. Pelikentillä hän näytti harvoin tunteitaan. Hän ei myöskään huomioinut millään tavalla vastustajiaan tai yleisöä. Kitty McKane Godfree, joka aiheutti hänen uransa ainoan tappion Wimbledonissa, sanoi: ”Helen oli erittäin yksityinen ihminen eikä oikeastaan hankkinut juurikaan ystäviä.” Willsin ilmeettömyydestä johtuen urheilutoimittaja Grantland Rice antoi hänelle lempinimen ”Pikkuneiti Pokerinaama” (”Little Miss Poker Face”). Yhtä aikaa kilpamenestyksen kanssa kasvoi hänen epäsuosionsa yleisön keskuudessa. Omaelämäkerrassaan Wills kertoi olleensa pelien aikana niin syvästi keskittynyt otteluun, ettei millekään ulkopuolisille ajatuksille yksinkertaisesti jäänyt sijaa.


title: Helen Wills Moody

text: Wills esiintyi yleensä valkoisessa merimiespuvussa, johon kuuluivat polvimittainen hame, valkoiset kengät ja valkoinen lippa. Vuonna 1926 Cannesin Carlton Clubilla pelatun turnauksen finaalissa hän kohtasi kuusinkertaisen Wimbledon-voittaja Suzanne Lenglenin. Tämä oli heidän ensimmäinen ja ainoa kohtaamisensa. Yleisön kiinnostus ottelua kohtaan oli valtavaa, ja lippujen hinnat kohosivat korkeiksi. Lenglen voitti ottelun lopulta 6–3, 8–6. Toista kohtaamista heidän välillään ei kuitenkaan koskaan enää nähty.


title: Helen Wills Moody

text: Willsille tehtiin umpilisäkkeen poistoleikkaus Ranskan mestaruuskisojen aikana 1926, minkä seurauksena hän jäi pois kolmannen kierroksen ottelustaan ja vetäytyi Wimbledonista. Molemmat tapaukset tulkittiin luovutuksiksi. Kilpakentille hän palasi seuraavalla kaudella. Tultuaan takaisin Yhdysvaltoihin ja yrittäessään paluuta hän hävisi kaksi ottelua ja jätti lääkärinsä neuvosta Yhdysvaltain mestaruuskilpailut väliin. Mikäli näitä kahta häviötä ei oteta lukuun, Wills hävisi ainoastaan neljä ottelua kolmen vuoden aikana Yhdysvaltain mestaruuskisoista 1923 lähtien: kerran Suzanne Lenglenille, kahdesti Kathleen McKane Godfreelle ja kerran Elizabeth Ryanille. Hän voitti kuitenkin enemmistön kahta viimeksi mainittua vastaan pelaamistaan otteluista. Vuonna 1927 elpynyt Wills aloitti voittoputkensa, joka jatkui ilman ainuttakaan erätappiota Wimbledonin turnaukseen 1933 saakka.


title: Helen Wills Moody

text: San Franciscossa tammikuussa 1933 järjestetyssä näytösottelussa Wills voitti kahdeksanneksi rankatun yhdysvaltalaisen miespelaajan Phil Neerin lukemin 6–3, 6–4.


title: Helen Wills Moody

text: Vuosina 1922–1938 Wills osallistui 24 Grand Slam -kaksinpeliturnaukseen. Hän voitti niistä yhdeksäntoista, oli kolme kertaa kakkonen ja joutui luovuttamaan kaksi kertaa appendektomiastaan aiheutuneiden syiden takia. Hänen seitsemän Yhdysvaltain mestaruuskisojen voittoa seitsemällä yrityksellä sisältänyt putkensa päättyi, kun hän joutui keskeyttämään finaalin Helen Hull Jacobsia vastaan 1933 selkävamman takia. Koska yleisö ja lehdistö olivat hänen mielestään kohdelleet häntä tylysti, Wills päätti olla jatkossa osallistumatta Yhdysvaltain mestaruuskisoihin. Vuoden mittaisen toipumisjakson jälkeen hän teki paluun ja voitti Wimbledonin 1935 ja 1938, minkä jälkeen hän lopetti tennisuransa.


title: Helen Wills Moody

text: Willsin aikalainen George Lott, joka voitti 12 Grand Slam -nelinpelimestaruutta, vertasi hänen peliään pokeriin ja sanoi: “Helenin kasvonilmeet vaihtelivat harvoin, ja hän keskittyi aina tiukasti asiaan. Hänen vastustajansa eivät silti koskaan epäilleet, mitä hänellä oli: erinomainen syöttö, voimakas kämmen, vahva rysty ja tappajan vaisto – eikä lainkaan heikkouksia. Viitoset! Kuka haluaisi vetää sellaista kättä vastaan?”


title: Helen Wills Moody

text: Associated Press valitsi Willsin vuoden naisurheilijaksi 1935, ja hänet hyväksyttiin International Tennis Hall of Fameen 1959. Hän esiintyi Time-lehden kannessa vuosina 1926 ja 1929.


title: Helen Wills Moody

text: Wills opiskeli Kalifornian yliopistossa, Berkeleyssä. Hän testamenttasi 1998 yliopistolle kymmenen miljoonaa dollaria neurotieteen laitoksen perustamista varten. Tämän seurauksena Helen Wills Neuroscience Institute aloitti toimintansa 1999, ja siellä työskentelee nykyisin yli 50 tutkijaa.


title: Helen Wills Moody

text: Wills kuoli luonnollisista syistä Kalifornian Carmelissa 92 vuoden ikäisenä. Hänellä ei ollut lapsia.


title: Valtioyö

text: Valtioyö on autonomisen Suomen suuriruhtinaskunnan historiallinen jakso Porvoon maapäivien 1809 ja vuoden 1863 säätyvaltiopäivien välillä, jolloin ei pidetty lainkaan valtiopäiviä. Tuolloin maata hallitsivat virkamiehet ilman valtiopäivien ohjausta.


title: Landes

text: Landes () on Ranskan departementti numero 40. Departementti sijaitsee Lounais-Ranskassa Akvitania-Limousin-Poitou-Charentesin hallintoalueella Atlantin rannikolla. Departementti on pinta-alaltaan 9 243 neliökilometriä ja siellä on 362 825 asukasta (vuonna 2006). Landes'n pääkaupunki on Mont-de-Marsan. Landes on jaettu edelleen kahteen arrondissementtiin, 30 kantoniin ja 331 kuntaan.


title: Landes

text: Landes oli yksi 83 departementista, jotka syntyivät Ranskan vallankumouksen yhteydessä 4. maaliskuuta 1790. Landes muodostettiin osasta Guyennen ja Gascognen provinsseja.


title: Landes

text: Landes'n rannikko muodostuu 106 kilometriä pitkästä hiekkarannasta ja -dyyneistä. Rannikko on lainelautailijoiden suosiossa.


title: Luettelo Wehrmachtin divisioonista

text: Tämä on luettelo Wehrmachtin divisioonista toisen maailmansodan aikana.


title: Kansallinen rintama (DDR)

text: Kansallinen rintama (saks. "Nationale Front", vuoteen 1973 "Nationale Front des Demokratischen Deutschlands", ”Demokraattisen Saksan kansallinen rintama”) oli Saksan demokraattisessa tasavallassa (DDR) toiminut puolueiden ja muiden ”joukko-organisaatioiden” muodostama järjestö.


title: Kansallinen rintama (DDR)

text: Kansallinen rintama muodostettiin toisen maailmansodan jälkeen Neuvostoliiton Saksan miehitysvyöhykkeellä. Sen tarkoituksena oli koota maahan muodostetut ”antifasistiset ja demokraattiset” puolueet ja muut järjestöt yhdeksi järjestöksi ja ohjata niiden työtä sosialistisen yhteiskunnan rakentamisessa. Vastaavanlaisia ”kansanrintamajärjestöjä” perustettiin myös muihin itäisen Euroopan kansandemokratioihin. Käytännössä DDR:n kansallinen rintama oli täysin maata hallitsevan Saksan sosialistisen yhtenäisyyspuolueen johtama.


title: Kansallinen rintama (DDR)

text: Kansallisen rintaman juuret ulottuvat vuoteen 1945, jolloin Neuvostoliitossa toimineet antifasistiset vastarintajärjestöt perustivat tulevan Saksan poliittisen elämän järjestämiseksi niin kutsutun Antifasistisen blokin eli Antifa-blokin (joka tunnettiin myös nimellä Demokraattinen blokki). Koska Neuvostoliitto edellytti miehitysalueellaan toimivilta puolueilta niiden olevan ”antifasistisia ja demokraattisia”, niiden edellytettiin myös toimivan Antifa-blokin yhteydessä.


title: Kansallinen rintama (DDR)

text: Kun Saksan demokraattinen tasavalta perustettiin vuonna 1949, Antifa-blokki sai virallisen aseman. Sen nimi muutettiin ”Demokraattisen Saksan kansalliseksi rintamaksi”, ja kaikkien DDR:ssä toimivien puolueiden edellytettiin kuuluvan siihen. Myös eräät valtiossa toimivat joukko-organisaatiot, kuten Nuorisoliitto, Naisliitto, Ammattiyhdistysten keskusliitto ja Kulttuuriliitto, hyväksyttiin kansalliseen rintamaan. Täten kansallinen rintama muodosti erilaisten yhteiskunnallisten vaikuttajatahojen yhteistyöfoorumin. Samalla se kontrolloi pitkälti poliittista ja yhteiskunnallista kehitystä DDR:ssä.


title: Kansallinen rintama (DDR)

text: Alussa Kansallisen rintaman tehtäväksi miellettiin myös Saksojen yhdistymisen valmistelu neuvostoliittolaisen mallin mukaan. Suurin osa joukkoliikkeistä ja puolueista mielsi itsensä ensin yleissaksalaisiksi. Vuodesta 1968, jolloin DDR:n kansallisuuspolitiikka alkoi korostaa valtion roolia omana ”sosialistisena saksalaisena kansakuntanaan”, myös Kansallisen rintaman rooli muuttui. Nyt sen tehtäväksi miellettiin nimenomaan sosialismin rakentaminen yhden valtion alueella ja DDR:n kansallisen identiteetin vahvistaminen.


title: Kansallinen rintama (DDR)

text: DDR:n kansalliseen rintamaan kuuluivat maassa toimivat puolueet:


title: Kansallinen rintama (DDR)

text: sekä maassa toimivista ”joukkojärjestöistä” Kansankamarissa edustetut:


title: Kansallinen rintama (DDR)

text: Kansalliseen rintamaan kuului myös joukko joukkojärjestöjä, jotka eivät lähettäneet edustajiaan Kansankamariin. Tällaisia olivat:


title: Kansallinen rintama (DDR)

text: Lisäksi seuraavat pienemmät järjestöt ja liitot kuuluivat Kansalliseen rintamaan:


title: Kansallinen rintama (DDR)

text: Saksan sosialistisen yhtenäisyyspuolueen lisäksi Kansalliseen rintamaan kuuluvia puolueita – muita ei DDR:ssä ollutkaan – kutsuttiin myös ”blokkipuolueiksi” ("Blockpartei").


title: Kansallinen rintama (DDR)

text: Vain kansalliseen rintamaan kuuluvat järjestöt ja puolueet saivat asettaa ehdokkaita DDR:n parlamentin, Kansankamarin, vaaleissa. Kansankamarin koostumus ei kuitenkaan muodostunut vapaiden vaalien tuloksena, vaan se oli ennalta määrätty DDR:n vaalilaissa, joka määritteli parlamentissa edustettujen puolueiden edustajamäärät ja valtasuhteet. Kansallisen rintaman tehtäväksi jäi ehdokaslistojen laatiminen paikallisissa vaalikokouksissa. Vaalikokoukset olivat varsinaista vaalia tärkeämmät, koska niissä käytännössä määrättiin tulevan Kansankamarin koostumus. Paikallisissa kokouksissa, joihin ottivat osaa kansallisen rintaman eri puolueiden ja järjestöjen edustajat, ehdokkaista keskusteltiin. Yleensä Kansallisen rintaman esityksen hyväksyttiin keskusteluitta, mutta joskus ehdokkaista väiteltiin ja joitakin jopa vaihdettiin.


title: Kansallinen rintama (DDR)

text: Kansallisen rintaman vaalikokousten päätösten pohjalta laadittiin niin kutsutut yhtenäislistat ("Einheitslisten"), joissa oli tarkalleen niin monta ehdokasta kuin kustakin vaalipiiristä valittiin. Varsinaisena vaalipäivänä äänioikeutetut saattoivat vain hyväksyä tai hylätä heille esitetyn yhtenäislistan, yksittäisten ehdokkaitten välillä ei voinut valita.


title: Kansallinen rintama (DDR)

text: Vaalien organisoimisen lisäksi Kansallinen rintama vastasi monenlaisesta sosiaalisesta työstä DDR:n alueella. Järjestö jakautui noin 17 000 yksikköön, joita kutsuttiin ”valiokunniksi” ("Ausschüsse"). Ne toimivat yhteiskunnan eri tasoilla, valtakunnallisten valiokuntien lisäksi oli samanlaisia ryhmittymiä myös piirikunta- ja piiritasolla, kunnallisesti sekä kaupunginosissa ja kylissä. Kansallisen rintaman valiokunnissa työskenteli noin 300 000 vapaaehtoistyöntekijää.


title: Kansallinen rintama (DDR)

text: Kansallisen rintaman valiokunnat järjestivät erityisesti paikallistasolla monenlaisia toimintoja. Ne vastasivat yhdessä kaupungin- ja kunnallisneuvostojen kanssa järjestyksenpidosta ja puhtaanapidosta omilla alueillaan. Kansallisen rintaman aktiivit järjestivät esimerkiksi kierrätystavaroiden keräystä ja jätehuoltoa sekä järjestelivät erilaisia kaupunginosa- ja korttelijuhlia. Myös vapaa-ajanviettomahdollisuuksia järjesteltiin Kansallisen rintaman välityksellä. Valiokuntien tehtävänä oli myös puutteenalaisten kansalaisten avustaminen sekä kansalaisten aktivointi erilaisiin tapahtumiin.


title: Kansallinen rintama (DDR)

text: Kansallinen rintama järjesti myös kunnallisia kilpailuja asuinalueiden ja kortteleiden siisteydestä otsikolla ”Kaupunkimme ja kuntamme kauniimmiksi – tule mukaan!” (”"Schöner unsere Städte und Gemeinden – Mach mit!"”) sekä myönsi ”Kultainen talonnumero” (”"Goldene Hausnummer"”) -ansiomerkkejä esimerkillisen hyvin hoidetuilla taloille ja puutarhoille. Kunniamerkintöjen lisäksi esimerkilliset kaupunginosat ja korttelit voivat saada myös tunnustuspalkintoja, esimerkiksi ”Kansallisen rintaman ansioneulan”, jota jaettiin pronssisena, hopeisena ja kultaisena.


title: Kansallinen rintama (DDR)

text: Kansallisen rintaman sosiaalisen työn tarkoituksena oli tavoittaa sellaisia kansalaisia, jotka eivät kuuluneet puolueisiin tai joukkojärjestöihin. Heidät haluttiin saada osallisiksi sosialistisen yhteiskunnan tuottamista eduista ja samalla lisätä heidän lojaalisuuttaan valtiolle. Tehdyn työn tavoitteet olivat siis pitkälti ideologiset.


title: Kansallinen rintama (DDR)

text: Kansallisen rintaman johdossa oli kansallisneuvosto, jota johtivat presidentti ja pääsihteeri. Kansallisen rintaman kansallisneuvoston presidentteinä toimivat:


title: Oise

text: Oise on Ranskan departementti numero 60, joka on nimetty Oise-joen mukaan. Departementti sijaitsee Pohjois-Ranskassa Picardien hallintoalueella. Departementti on pinta-alaltaan 5 860 neliökilometriä, ja siellä on 792 980 asukasta (2006). Oisen pääkaupunki on Beauvais. Oise on jaettu edelleen neljään arrondissementtiin, 41 kantoniin ja 693 kuntaan.


title: Oise

text: Oise oli yksi 83 departementista, jotka syntyivät Ranskan vallankumouksen yhteydessä 4. maaliskuuta 1790.


title: Oise

text: Teemapuisto Parc Astérix on Oisen huomattavin matkailukohde.


title: Oise

text: Oisen departementissä on 693 kuntaa.


title: Onni Närvänen

text: Onni Närvänen (21. huhtikuuta 1909 Muolaa – 24. marraskuuta 1995) oli Suomen Metallityöväen Liiton puheenjohtaja sekä II Kulkulaitosten- ja yleisten töiden ministeri Karjalaisen I hallituksessa vuosina 1962–1963. Hänen puolueensa oli hallituksessa Työväen ja Pienviljelijäin Sosialidemokraattinen Liitto (TPSL).


title: Onni Närvänen

text: Suomen ammattiyhdistysliikkeen hajaannuksen kaudella 1960-luvulla Onni Närvänen piti Suomen metallityöväen liiton koossa ja toimi myös ministerinä. Hakaniemeen noussut Metallitalo on Närväsen saavutuksista näkyvin mutta myös kiistellyin.


title: Olavi Saarinen

text: Olavi Johannes Saarinen (18. lokakuuta 1923 Dragsfjärd – 30. marraskuuta 1979 Helsinki) oli suomalainen ministeri, kansanedustaja, SAK:n pääsihteeri, Työväen Urheiluliiton puheenjohtaja 1967–1971 ja TPSL:n puoluesihteeri.


title: Olavi Saarinen

text: Olavi Saarinen oli huomattavimpia 1950-luvun lopulla muodostuneen sosiaalidemokraattisen opposition ammattiyhdistysjohtajia ja poliittisia vaikuttajia. Hän toimi sosiaaliministerinä Ahti Karjalaisen I hallituksessa vuosina 1962–1963. Lisäksi hän edusti Työväen ja Pienviljelijäin Sosialidemokraattista Liittoa eduskunnassa vuosina 1966–1970. Hän myös toimi presidentin valitsijamiehenä vuoden 1968 vaalissa.


title: Olavi Saarinen

text: Olavi Saarinen oli SAK:n pääsihteeri vuosina 1960–1966 ja kansainvälinen sihteeri vuosina 1966–1969. TPSL:n puoluesihteerinä Saarinen toimi vuodet 1969–1973. Saarinen oli myös varapuheenjohtajana Suomen Rauhanpuolustajissa ja Suomi–Neuvostoliitto-Seurassa.


title: Veli Merikoski

text: Veli Kaarlo Merikoski (2. tammikuuta 1905 Pyhtää – 28. tammikuuta 1982 Helsinki) oli suomalainen oikeustieteilijä, professori ja ministeri.


title: Veli Merikoski

text: Merikoski oli 1900-luvun arvostetuimpia suomalaisia oikeustieteen tutkijoita, yliopiston opettajia ja lakimieskunnan kasvattajia. Hän oli laajan oikeustieteellisen tuotantonsa, yhteiskunnallisen vaikuttamisensa ja kansainvälisten tehtäviensä johdosta myös tunnetuimpia suomalaisia lakimiehiä.


title: Veli Merikoski

text: Merikoski toimi Helsingin yliopiston hallinto-oikeuden apulaisprofessorina 1937–1941 ja professorina 1941–1970. Hän oli myös Turun kauppakorkeakoulun kansleri ja Haagin pysyvän välitystuomioistuimen jäsen.


title: Veli Merikoski

text: Veli Merikoski toimi ministerinä kerran, ulkoasiainministerinä Ahti Karjalaisen I hallituksessa vuosina 1962–1963 edustaen Suomen Kansanpuoluetta. Hän toimi vuoden 1962 eduskuntavaalien jälkeen hallitustunnustelijana, mutta hänen epäonnistuttuaan hallituksen muodostamisessa hallitustunnustelijaksi nimitettiin Ahti Karjalainen.


title: Veli Merikoski

text: Merikosken vanhemmat olivat kouluneuvos Kaarlo Aukusti Merikoski (ent. Lindstedt) ja Salli Nevalainen. Hänen puolisonsa oli vuodesta 1940 Wava Margit o.s. Winge (k. 1968). Heillä oli kolme lasta.


title: Bütgenbach

text: Bütgenbach () on yksi Belgian kunnista. Se sijaitsee Vallonian alueella, Liègen maakunnassa. Se kuuluu myös Belgian saksankieliseen yhteisöön ("Deutschsprachige Gemeinschaft Belgiens"), yhteen Belgian kolmesta virallisesta kieliyhteisöstä. Vuoden 2014 alussa Bütgenbachissa asui 5 741 ihmistä. Pinta-alaltaan kunta on 97,31 neliökilometrin kokoinen, asukastiheyden ollessa näin noin 59 as./km².